. KERESZTÉNY MAGVETŐ. 


; XLVI. évfolyam. Január— Február. 1. füzet. 


Az olvasó közönséghez. 


Folyóíratunk jelen számával a 46. évébe lépett. Meg- 
futott hosszú pályája alatt nemes törekvéssel szolgálta a 
szabadelvű kereszténység nagy céljait és a tiszta keresztény 
theizmus tudományos érdekeit. Uj célokat a jövőre sem 
tüz maga elé, mert nem érzi, hogy régi céljait már meg- 
valósította volna. Legfeljebb új eszközöket alkalmazhat 
célja megvalósítására, amelyeket a haladás, a kor eszméi, 
megváltozott gondolkozásmódja és módszerei önkényt 
ajánlanak és megkövetelnek. Az emberi lélek nagy kér- 
dései voltak mindíg a Keresztény Magvető vizsgálódásának 
. tárgyai és ezek mellett akarunk maradni a jövőben is. 
Ezért célunk szerint vallási, erkölcsi, társadalmi, nevelési 
és bölcsészeti kérdések megvitatására folyóíratunk bárki 
számára nyítva áll s törekvésünk az lesz, hogy olvasóink- 
nak ilyen tartalmú dolgozatokat nyújtsunk. 

Széttagolt társadalmunkban az egységes megértés és 
elfogulatlan birálat hívei akarunk maradni. Folyóíratunkat 
tradiciói az unitárius egyházhoz csatolják, de mint eddig 
nem tettük, úgy ezután sem szolgálunk dogmátikus fele- 
kezeti érdekeket, hanem inkább a tudományos meggyőzőö- 
dést, a szabad vizsgálódást, magát a valóságot, amennyire 
azt az emberi értelem megközelítheti. 

Ezért munkatársakat és előfizetőket is a magyar tár- 
sadalom elfogulatlan és tudományosan gondolkozó tagjai 
közül várunk és reménylünk. Epen azért felkérjük az új 
év küszöbén is, de különösen azon alkalomból, hogy 
szerkesztőségünk most változott meg, mindazokat, akik a 
Keresztény Magvető céljait akár mint a legszabadelvűbb 
egyház tagjai, akár mint a magyar szabadelvű társadalom 
hívei, helyeslik és irányával rokonszenvezni tudnak, hogy 

tömörüljenek mint munkatársak és előfizetők folyóíratunk 
köré s így önzetlen és nemes törekvésünket támogassák, 
kiki a maga tehetsége szerint. 

A Keresztény Magvető pártolói díja egész évre 8 K. ; 
előfizetői díja 4 K. Minden díj és közlemény a szerkesz- 
tőséghez küldendő Kolozsvárra (Kossuth Lajos-u. 12.) 


Kolozsvár 1911 febr. 1.-én. 


Dr. Gál Kelemen és Gálfi Lőrinc, 
a Keresztény Magvető szerkesztői és kiadói. 


A lemondás a Jézus tanításában. 


Irta : Gálfi Lőrinc. 


A modern társadalmi gondolkozás Jézusnak tán egyetlen taní- 
tásával sem áll olyan éles ellentétben, mint azon fenmaradt mon- 
dásaival, a melyekben Jézus az ő tanítványaitól, az általa hírdetett 
Istenországa tagjaitól megköveteli, hogy e földnek javairól és 
örömeiről mondjanak le. Korunk gondolkozási iránya nem a lemon- 
dást hírdeti, hanem az érvényesülést bármilyen áron is: Jézus 
szerint pedig tágas az a kapú és széles az az út, amely a 
veszedelemre visz és sokan vannak, akik azon járnak; 
de szoros az a kapú és keskeny az az út, amely az életre 
visz és kevesen vannak, akik megtalálják azt. (Mt. 7. 13). 
Korunk az anyagi jóléttől vár minden előhaladást és boldogulást: 
Jézus pedig azt mondja, hogy egy szolga sem szolgálhat két 
úrnak... nem szolgálhattok az Istennek és a Mammon- 
nak (Lk. 16. 13). Társadalmunk fiainak legmagasabb áspiraciója, 
hogy egy fényes földi pályát megfussanak : Jézus pedig azt mondja, 
hogy mit használ az embernek, ha az egész világot meg- 
nyeri, lelkében pedig kárt vall. (Mk. 8. 36). Az érvényesülés 
oltárán korunk iránya kész mindent áldozni: Jézus szerint pedig 
hasonlatos a mennyeknek országa a szántóföldben el- 
Hejtettekiüncshez samelyet MmMegtalálvám az embér, elrejté 
azt etésseladváne mindenét samile, van" megveszirazíza 
szántóföldet (Mt. 13. 44); és azon kereskedőhöz, aki 
találván egy drága gyöngyre, elméne és mindenét elad- 
ván amije volt, megvevé azt (u. o. 46. v.). 

Ez ellentétes felfogások csúcspontja körülbelől Jézusnak azon 
mondásában van kifejezve, hogy valaki meg akarja tartani az 
ő életét, elveszti azt; valaki pedig elveszti az ő életét 
(én érettem és az evangeliumért,) az megtalálja azt (Mk. 8. 
35). Vajjon csak üres szavak-e ezek, vagy megvan bennük az a 

mélyreható jelentés, mely Jézusnak minden mondását jellemzi ? 
A Jézus lelki szemei előtt mindenesetre ott lebeg az élet megta- 
lálásának kérdése, mint végső cél, melyet elérnie az ő követőjének, 
a paradoxonnak látszó kifejezés szerint még életének elvesztése árán 
is kötelessége. Itt tehát az életnek kettős értelméről van szó. Az 
egyik az az élet, amelyet korunk hajszolva keres s amelyért min- 
dent áldoz, a másik az az élet, amelyet Jézus keresett s amelyért 
mindent áldozott. E kettő között fennálló különbséget a történelmi 
kereszténység abban igyekezett megtalálni, hogy az egyiket, amelyet 
el kell veszteni, a földi életnek tekintette, a másikat pedig, amelyet 
meg kell találni, a jövő életnek. A Jézus összes tanításaival ellen- 
kezik e magyarázat, amint a Jézus theologiájának mai értelmezése 
hírdeti. Jézus nem egy mennyei jövő élet elveit hírdette az emberek 
között, hanem a földi életet akarta Istenországává tenni, amint 
még tanítványait is imádkozni tanította: Jöjjön el a te orszá- 
god, legyen meg a te akaratod, mint a mennyben, úgy a 
földön is (Mt. 6. 10). Ő összes tanításaival, életével és halálával 
az Istennek, tetsző azaz tisztességes földi életnagy kérdésére adott 
feleletet, míg korunk szelleme ugyancsak e földi élet nagy kérdésére 
keresi és tán adja is meg a feleletet magának, felülhelyezvén a sikert 
az Isten tetszésénél. 

A korunk gondolkozását osztó társadalmi embernek, ki oly- 
kor vallásos ösztönének is engedve a bibliát olvasni kezdi és a 
Jézus tanításaiban lelki táplálékot keres, igen nagy nehézségekkel 
kell megküzdenie, hogy azokat csak elfogadhatóknak is találja. A 
társadalmi állapotok, intézmények, vezető eszmék, szokások és a 
gondolkozás módja, valamint a gondolat kifejezésének eszköze, a 
nyelv, annyira megváltoztak a tér és időbeli külömbségek miatt, 
hogy kellő előkészület és szaktudás nélkül csakugyan könnyen 
félreértheti azokat bárki is. És korunkban e félreértések okozzák, 
hogy már a társadalmi gondolkozók körében mindinkább kezdenek 
beszélni a kereszténység csöődjéről. 

A legnagyobb nehézségekre épen a földi életről való tanítá- 
sokban bukkan a biblia olvasója. A modern élet embere előtt 
csaknem ember számára lehetetleneknek tűnnek fel Jézusnak azon 
tanításai, a melyekben ő a földi életről való lemondást tanítványaitól 
megköveteli, s ezek miatt is tekintik őt sokan emberek által utánoz- 
hatlan isteni lénynek. 


Már boldogságtana, melyet a keresztény olvasó a hegyi- 

beszéd első mondataiban keres (Mt. 5. r), de amely a modern 
kritika itélete szerint eredetibb alakjában a Lukács evangeliumában 
van meg (6. r), a földi boldogságot egészen más világban találja 
meg, mint a mi korunk gondolkozása. ,Boldogok vagytok ti 
szegények, mert tiétek az Isten országa. Boldogok ti, kik 
most éheztek; mert megelégíttettek Boldogok ti, kik 
most sírtok: mert nevetni fogtok. Boldogok lesztek, mic- 
kor titeket az emberek gyűlölnek és kirekesztenek és 
szidalmaznak titeket és kivetik a ti neveteket, mint go- 
moszosazmembernek fiáért, Örüljetek: azon a napon és 
ovendezzetek:" mert ime a ti jutalmatok bőséges a 
mennyben; hiszen hasonlóképen cselekedtek a próféták- 
kal az ő atyáik. De jaj nekiek gazdagoknak, mert elvetté- 
tek a ti vigasztalástokat. Jaj nektek, kik beteltetek; mert 
eszi ostok uai nektek, kik most nevettek; mert sírni 
és jajgatni fogtok. Jaj nektek, mikor minden ember jót 
imondeetelőletek; "mert. épen így cselekedtek a hamis 
prófétákkal az ő atyáik. De nektek mondom, kik éngem 
hallgattok: Szeressétek ellenségeiteket, jól tegyetek azok- 
kal, akik titeket gyülölnek. Áldjátok azokat, akik titeket 
átkoznak, és imádkozzatok azokért, akik titeket háborgat- 
nak. Aki egyik arcodat megüti, fordítsd neki a másikat 
issgessattot taki trelső tühádat elveszi, ne vond meg alsó 
ruhádat se. Mindennek pedig, aki tőled kér, adj; és attól 
aki elveszi a tiédet, ne kérd vissza. És amint akarjátok! 
hogy az emberek veletek cselekedjenek, ti is akképen 
cselekedjetek azokkal. Mert ha csak azokat szeretitek, 
akik titeket szeretnek, mi jutalmatok van? Hiszen a 
bűnösök is szeretik azokat, akik őket szeretik. Es ha csak 
azokkal tesztek jól, akik veletek jól tesznek, mi jutalma- 
tok van? Hiszen a bűnösök is ugyanazt cselekszik. Es 
ha csak azoknak adtok kölcsönt, akiktől reménylitek, 
hogy visszakapjátok, mi jutalmatok van? Hiszen a bű- 
nösök is adnak kölcsönt a bűnösöknek, hogy ugyanannyit 
kapjanak vissza. Hanem szeressétek ellenségeiteket és jól 
tegyetek és adjatok kölcsönt, semmit érte nem várván; 
és a ti jutalmatok sok lesz és ama magasságos Istennek 
fiai lesztek: mert ő jóltévő a háládatlanokkal és gono- 
szokkal" (20—35. vv.). 

Kétségtelen, hogy az őskeresztény egyház felfogása És az 
evangéliumi író e mondatok meglevő alakjára is befolytak. Így az 
olyan minősítő szók, mint a 21. v.-ben nost, vagy a 23. v.-ben 
azon a napon, vagy a 25. v.-ben ismét most, vagy a 26. v.-ben 
hamis, csak a szerkesztés útján kerülhettek a szövegbe. Még az sem 
lehetetlen, hogy a 23. v. egészen hiányzott Jézus eredeti mondásai- 
ból. Azonban kétségtelennek látszik, hogy az egész tanítás a Jézus 
nagy lelkének a képét tükrözi vissza, az ő világnézetét tolmácsolja 
és nem egy leendő mennyei életről, hanem a jelen földi életről 
tanít. E világnézet és tanítás szerint a Jézus követőjének Isten fiává 
kell lennie és olyan jóvá mint Isten, ki jót tesz a gonoszokkal is. 
Istennek kell vezetnie az embert, mert ha vak vezeti a világ- 
talant, mindketten verembe esnek (39. v.). Meri nem fel- 
jebb való a tanítvány az ő mesterénél, tehát az ember az 
Istennél, hanem mikor tökéletes lesz, mindenki olyan 
lesz mint a mestere (40. v..iNem dó: da azatáamely ákos 
gyümölcsöt terem; és nem romlott fa az, amely jó gyü- 
mölcsöt terem. Mert minden fa az ő tulajdon gyümöl- 
cséről ismertetik meg; mert a tövisről nem szednek fügét, 
sem a szederindáról nem szednek szőlőt. A jó ember az ő 
szívének jó kincséből hoz elő jót; és a gonosz ember az 
ő szívének gonosz kincséből hoz elő gonoszt: mert a szív- 
nek teljességéből szól az ő szája (43—45 vv.). Jézus szerint 
az az ember, aki e világnézetnek hódol, ,hasonló valamely ház- 
építő mesterhez, aki leásott és mélyre hatolt és köszik- 
lára vetett fundamentumot: mikor aztán árvíz lett, bele- 
ütközött a folyóvíz abba a házba, de azt meg nem moz- 
díthatta, mert kősziklán épűlt. (48. v.) A ki pedig e világ- 
nézetnek nem hódol, ,hasonló ahhoz az emberhez, aki a 
földön építette házát fundamentum nélkül; a melybe 
beleütközvén a folyóvíz, azonnal összeomlott" (49. v.). 

Nem lehet tagadni, hogy e tanításokban, melyek az emberi 
boldogságról szólanak, a Jézus szigorú erkölcsi felfogása sok olyant 
hírdet, amit korunk gondolkozása lemondásnak ítél. Így a vagyon, 
a hatalom, a dicsőség és népszerűség mindenesetre más mérték és 
más értékelés alá esnek, mint korunk gondolkozásában. Ezek elité- 
léséről tán egyetlen szót sem találunk, de mindenesetre alá vannak 
rendelve az erkölcsi legfőbb célnak, az Isten tetszésével való meg- 
egyezésnek. A jó, a boldogság keresése, az emberi élet céljául van 

kitűzve, de ezeknek a megtalálása nem a vagyontól, a földi jóléttől, 
az önteltségtől, a hírnévtől és emberek tetszésétől és itéletétől függ, 
hanem az Isten akaratával való megegyezéstől, a neki való aláren- 
deltségtől, a vele való fiusági viszonytól és a hozzá való hasonló- 
ságtól, ami minden erkölcsi és vallási megítélésnek az alapja. 

E világnézet elbirálásánál igen fontos kérdés az is, hogy 
maga a tanítás kikhez volt intézve és azok milyen viszonyok 
között voltak a világgal és a tanítóval szemben, mert csak e 
viszonyok teljesebb megértése teszi lehetővé a tanítások telje- 
sebb megértését és értékelését is. Maga a szöveg megtartott 
alakja elárulja, hogy Jézus e tanításait a tanítványaihoz intézte és 
ezért használta bennük a második személyű kifejezéseket. A Máté 
evangeliumának írója már igyekezett e mondásokat általánosítni, 
de az 5. r. 10. v.-től kezdve mégis csak vissza kellett térnie a 
tanítványokra és alkalmaznia a második személyű kifejezéseket. 
Még teljesebb világosságot vet e tanításokra a körülmények és 
viszonyok számbavétele. Jézus és tanítványai, legalább a Jézus 
rövid szereplésének imnásodik felében, üldözött és elnyomott osztály 
vagy iskola voltak, kiknek viszonyát a hatalmon levőkkel szemben 
elég élénken világítják meg az evangéliumok akár a Keresztelő 
János elfogatásával és lefejeztetésével, akár a Jézus vallatásával és 
megfeszítésével. Nézetem szerint Jézusnak e tanításait, valamint 
minden más mondását és tettét helyesen érteni, becsülni vagy elítélni 
csak a külső körülmények figyelembe vétele mellett lehet, s korunk 
gondolkozása épen e körülményekre nincs tekintettel, amikor a 
Jézus egyes mondásait vagy tetteit elvontan, általánosítva és a kör- 
nyezethez való viszonyából kivéve minden időhöz, minden társa- 
dalmi állapothoz és célhoz való viszonyában birálja meg és esetleg 
itéli el, mint helytelent. Természetesen még nagyobb a tévedés 
abban az esetben, ha a Jézus tanításait és tetteit absolut érvényűek- 
nek, istenieknek és nem emberieknek tekintjük s így ember által 
utánozhatatlanoknak tartjuk. 

Egy üldözött és elnyomott osztály gondolkozásmódja, eszméi 
és szótára egészen más, mint egy békében, jólétben és tekintélyben 
vagy épen hatalmon levő osztályé, és háborúban egészen más 
kötelességek háramlanak egy nemzet fiaira, mint a béke éveiben. 
Lebet-é tehát csodálkoznunk azon, ha Jézus az ő rendkivűli viszonyai 
között olyan tanításokat is adott tanítványainak, a melyek rendes 
"társadalmi körülmények között nem elfogadhatók? Mindaz pedig, 

amit a Jézus tanításaiban lemondásnak tekinthetünk, e rendkivűli 
állapotok által kellően van megokolva. Nézzük csak végig a fennebb 
közölt tanításokat ebből a nézőpontból, és azokban alig találunk 
olyat, a melyet bármely józanul gondolkozó modern ember el ne 
fogadna és maga is nem hírdetne olyan környezetben, mint a 
milyenben Jézus volt. Kivétel tán csak a 23. v. orthodox egyházias 
felfogása lenne, mely a bőséges jutalmat a menyországtól egy jövő 
életben várná, De ha a mennyet mi is a nyugodt lelkiismeretben, 
az Istennek tetsző erkölcsi életben találjuk fel, mint Jézus, amely 
menny mibennünk van, akkor még ez esetleg betoldott tanítás is 
kellően érthető és elfogadható lesz. 

Jézus nem volt barátja annak a gondolkozásmódnak, amely 
az életet megvetette és az önsanyargatást, a világ megvetést, bőjtölést 
és áldozást Isten előtt kedves cselekedetnek ítélte. Az általa tanított 
imában, amelyet az evangeliumok szerint (Lk. 11. 3. Mt. 6. 25 s 
köv.) tanítványainak mintául adott, semmit sem kér azon kivűl, 
hogy az Isten legyen szent az emberek előtt, csak épen az élet 
fenntartására szükséges kenyeret. Kortársai megbotránkoznak azon, 
hogy ő a jómódú Lévi által rendezett lakomán részt vesz és együtt 
eszik a vámszedőkkel és bünösökkel, " mikor a János és a farizeu- 
sok tanítványai (Mk. 2. 18.) bőjtöltek. Jézus pedig így válaszol nekik : 
, Avagy bőjtölhet-e a vőlegény násznépe, míg velük van a 
vőlegény? A Máté evangeliuma szerint a Jézus felfogásában őt 
kora nagy étűnek és részeges embernek, a vámszedők és bünösök 
barátjának ítélte s azért nem követte (11. 19.). Így valószínűnek 
látszik, hogy Jézus a földi javaknak és a földi életnek élvezését 
nemcsak megengedte, hanem maga is gyakorolta s azt csak alá- 
rendelte az Isten országának, amelynek keresését legfőbb célnak 
tekintette, amelynek a vagyon és még az élet is csak eszközei. Ő 
a kiosztott talentumokról szóló példázatában (Mt. 25. 14 s köv.) is 
elítéli azt a szolgát, aki a neki adott talentumot elásta és meg- 
dicséri azokat, akik a nekik adottakhoz még szereztek is. 

Így a Jézus gondolatvilágától nagyon távol áll az, hogy ő a 
szegénységet, az éhezést, a sírást, a gyűlöltetést, kirekesztést és 
szidalmaztatást egyetemes értelemben tartsa a boldogság okának, 
amint azt az asketikus gondolkozásmód kivánná. Boldogságtanának 


§ Bünösök minden valószínűség szerint azok voltak, kik zsidók lévén a 
törvények megsértésével nem kósert is ettek, 

tartalma tehát az, hogy tanítványai minden szegénységük és üldöz- 
tetésük mellett is boldogok, mert az ők életük összhangban van 
az Isten akaratával, vagyis az övék a mennyeknek országa. Ha e 
felfogáshoz még hozzá vesszük azt is, hogy Jézus és tanítványai 
osztották koruknak messiási várakozásait az Isten országának közeli 
eljöveteléről, akkor a megelégíttetés, a nevetés és jutalom is teljesen 
érthetőkké lesznek e tanításokban, valamint az ellenség szeretése, 
az alsó ruhának odaadása, a másik arc odatartása és a kölcsön- 
adás is egészen más színben tűnnek fel előttünk. E tanításokban 
tehát nem egyetemes érvényű, hanem. a helyzet által parancsolt 
tanításokat kell keresnünk, amelyek mellett a Jézus tanítványai a 
, Magasságos Isten fiai" lehettek, s amelyeknek elvei mellett olyan 
körülmények között mi is Istennek fiai lehetünk, bár a megelégítte- 
tésre, a nevetésre és jutalomra már nem számíthatunk s csak az 
Istennek tetszése, vagyis a mennyország maradt meg számunkra. 

A helyzet által teremtett tanítások között azonban ezeknél a 
boldogságra vonatkozó állításoknál sokkal szigorúbb követeléseket 
is találunk, melyekben Jézus az ő tanítványaitól a lemondásnak 
még nagyobb mértékét kívánja meg. A Lukács évangeliuma 14. 
részének utolsó tiz versében van meg talán a lemondás megköve- 
telesének legnagyobb foka, hol Jézus ezt mondja: Ha valaki én 
hozzám jő, és meg nem gyűlöli az ő anyját, feleségét és 
eyermeketttitesítvéreit és nötestvéreit, sőt még a maga 
lelkét is, nem lehet az én tanítványom" (26 v.) 


(Folytatjuk.) 


Újabb irányok a pedagógiában." 
Irta: Dr. Gál Kelemen. 


A míiveltségtörténelem a 16. százévet a reformáció századá- 
nak, a 18.-at a felvilágosodás századának nevezte. E jellemzés 
általánossá lett és behatolt az elmékbe, a köztudatba. 

A 19. százévet még nem sikerült lényegében ily rövid sza- 
vakban jellemezni. Ennek okát két körülményben látjuk. Egyik az, 
hogy még igen közel állunk ehhez a korhoz. Még nem láthatjuk 
a sok fától az erdőt. Az az idő még nem múlt, még közöttünk él, 
az eszméket, a törekvéseket, az irányokat és tendenciákat képviselő 
egyének még közöttünk járnak és működnek. Ez a félig múlt még 
ezer és ezer szállal szövődik bele a jelen szövedékébe. És még 
forrnak, alakulnak és változnak a lelkek, a gondolatok, a világ- 
nézetek. Még nem fejeződött be a forrás, a kijegecedés korszaka. 
Még zavarodnak és csapkodnak a zavaros hullámok s mindenféle 
idegen elemet ragadnak magukkal. Idő kell arra, hogy a zavarosan 
hullámzó forrás befejeződjék, a salak, az idegen elemek leüleped- 
jenek s e hatalmas folyam vize a maga tisztaságában álljon a 
szemlélő előtt. 

Másik oka annak, hogy a 19. század szavakba foglalt jellem- 
zését még nem sikerült senkinek mindenkit kielégítő módon adnia, 
az, hogy a múlt század közepe óta a szellemi élet végtelenül gaz- 
dagon és sokféle irányban fejlődött ki. A tudományok története 
nem mutat több példát ehhez fogható fejlődésre. Mikor a termé- 
szeti tudományok fejlődésével a vizsgálódás és kutatás módszerei 
és eszközei tökéletesedni kezdettek, egész új világok, új makrokoz- 
mosok és mikrokozmosok nyíltak fel a csodálkozó és meglepett 
ember előtt, amelyek új csodák, új érthetetlenségek hitével, más 
felől új remények és merész kilátások távlatával töltötték el lelkét. 
Megszaporodtak a világok, megnövekedett a problémák száma, 


t V. ö. Paulsen, Gerschichte des gelehrten Unterrichts. II. kt. E. Scholz, 
Geistige Strömungen und paedagogische Probleme. Zeitschrift für Philosophie 

terén. Magyar Paedagogia. 1908. Gömöri Sándor, Egyéni és társadalmi paeda- 
gogíia.1U. o. 1905. Székely György, Paedagogiai antinomiák. U. o. 1906. Dőri 
S. Zsigmond, A paedagogiai kisérlet értéke. U. o. 1907. Székely György 

megsokasodott a munka terhe. Ha eddig lehető volt egy embernek, 
egy agyvelőnek a létező tudomány egész kincsét átölelni, hatal- 
mába keríteni s uralkodni rajta, ez most már lehetetlenné vált. A 
polymathia, a polyhistor fogalma ebben a korban már anachronizmus. 

Az új világok, új tudományok a gyakorlati életet is" megvál- 
toztatták. Új szükségletek, új követelmények állottak elé, amelyek 
kielégítést követeltek s amelyek kielégítéséről a természeti tudo- 
mányok fejlődése nyomán járó technika a maga bámulatos talál- 
mányaival és felfedezéseivel előzékenyen gondoskodott. Nem volt 
több olyan kor, mint ez, melyben a tudomány olyan készségesen 
szegődött volna a gyakorlati élet szolgálatába. 

A munkának ezzel a sokféle irányban való tagolódásával, a 
hívatások és feladatok differenciálódásával karöltve jár az eszmé- 
nyek, a törekvések, a vágyak és remények differenciálódása. A 
munka minden téren célkitűzéssel indul, még pedig mindegyik 
más és más céllal. Minden törekvés a maga célját figyeli, annak 
eléréseéit veti latba erejét, annak valósulásáért lelkesedik, annak 
kierőszakolására veti rá lelkét. Így az eszmények is differenciálód- 
nak. Amint a tudományban az egyetemes, átfogó gondolatok és 
elméletek helyét és uralmát a speciális szakkérdések kultusza váltja 
fel, úgy váltják fel a széleskörű világnézetek és eszmények uralmát 
más, a gyakorlati élet irányítására alkalmasabb reális eszmények, 
Ez a jelenség általános a tudomány, a művészet, vallás, a társa- 
dalmi élet különböző területein. 

Ezért a majdnem számbavehetetlenűl sokféle irányért és 
törekvésért nehéz, majdnem lehetetlen a lehanyatlott évszázad szel- 
lemi eredményeit megállapítani. Paulsen , a történelem századának", 
Fischer Kuno ,a birálat századának" nevezte. Mások ,a természet- 
tudományok századának", ismét mások a technika, a socializmus, 
a nemzetközi világforgalom századának mondották. Ki tagadhatná, 
hogy nincs igazság mindeme elnevezésekben? Mindenki, aki jel- 
lemezni próbálta e kort, a maga sajátos szaktudománya élesítette 
és iskolázta szemével nézte a százév végén hullámzó kulturális 
jellenségek chaosszerű tömegét, a maga tudománya fejlesztette 
logikus gondolkodásával rendezte el, válogatta ki azokat a részlet- 
tényezőket, melyekből összegeződik a jellemzésben kifejeződő 
világkép resultánsa. 

De nevezték ezt a kort ,a gyermek századának" is (Eilen 
Key). S valóban be kell látnunk, hogy az érdeklődés soha nagyobb 

figyelemmel nem fordult pedagógiai kérdések és problemák felé, 
mint korunkban. Ez érdeklődés a neveléssel s ennek intézményei- 
vel, az iskolával való elégedetlenség érzelméből született s ez elé- 
gedetlenség sok kifogást, sok reformgondolatot, sok új irányt vetett 
fe:színre. 

De a nevelés elméletének csak széleskörű, egész néprétege- 
ket, nagy társadalmi közösségeket és alakúlatokat átható eszménye- 
ken lehet és szabad alapúlnia. Ezért van az, hogy a köznevelés 
reform-kérdései oly lassan és nehezen érlelődnek ; és ezért van az, 
hogy a nevelés és oktatás intézményei az iskolák, az észszerű 
konzervativizmus képviselői S ez ellen hiába mennydörög Ostwald. 
Egyének, társúlatok, kisebb érdekcsoportok kisérletezhetnek az 
iskolával. A nyílvános köznevelés — a paedagogia története mu- 
tatja — mindig olyan intézményekben folyt, amelyek a legszélesebb 
és legáltalánosabb körű közösségtől elfogadott és vallott eszmé- 
nyek alapján létesültek és működtek. 

Ebben a gondolatban aztán az is benne foglaltatik, hogy a 
nevelés elméletének és eszményének s a nevelés munkájáért hiva- 
tásszerűen élő iskolának külső és belső berendezettségében a kor- 
szellemmel szükségképen változni kell. És változik is, ha nem is 
oly gyors tempóban, ahogy a modernek, a reformerek óhajtanák. 
i Ha változik a korszellem, a világnézet, szükségképen változik 

a nevelés célja s ehhez módosúlnak a nevelés eszközei és változ- 
nak az iskolák is. Ismerjük a görög és római nevelés rendszerét, 
melynek célja az volt, hogy az állam szolgálatára készítse elő az 
ifjúságot. A középkorban az egyház veszi kezébe a köznevelést, a 
maga céljai szerint rendezi be az iskolát és a tanúlmányok rend- 
jét, melyeknek betetőzéseül odaállítja a theologiát. Ennek a ne- 
velésnek az volt a célja, hogy az ifjú lelkeket e vílág nyújtotta 
élvezetektől elfordítva a jövő életre, a másvilági üdvösség sovár- 
gására készítse elő: a bölcseség kezdete az isten félelme. A fel- 
világosodás korában a hasznossági elv lép előtérbe s e kor iskolái 
használható, ügyes polgárokat igyekeznek nevelni a társadalomnak. 
A 18. százév végefelé, a német irodalom második klasszikus virág- 
korában, a nevelés célja a humánizmus, a tiszta emberi lesz. Ezt 
hírdetik Winckelmann, Schiller, Goethe, Humboldt Vilmos.§ Ennek 
az iránynak eszménye a görög ókor embere: a német ifjút göröggé 
kell nevelni. 

A humánizmus, az általános emberi mint nevelési cél a 19, 

százév folyamán mindinkább veszít általánosságából. A humániz- 
mussal "ellentétben a természettudományok hatása alattfa nevelés 
célját mind többen keresik és találják meg a reálizmusban s az 
erre vezető eszközök között a természettudományi ismereteket he- 
lyezik az első sorba. 

Paulsen igen szépén fejtegeti," hogy a megváltozott korszel- 
lem követeléseként mint hatoltak be a német humánus gimnáziumba 
a klasszikus tanúlmányok mellé és rovására a modern míiveltség 
elemei, amelyeket bizonyos időn túl nem lehetett többé mellőzni, 
figyelmen kívül hagyni. Igy állott elé aztán a gimnázium oktatási 
anyagában az a kettősség, melyet ő ufraguismusnak nevez s en- 
nek szükségképeni következménye lett az a réme a gimnáziumnak, 
amelyet túlterhelés néven még ma is hallunk. Nézete szerint a 
gimnázium nem gyógyul meg addig, míg e kettős terhe valamelyi- 
kétől meg nem szabadúl. Hogy melyiktől? Ez iránt nem lehet 
kétség. Ezt már a korszellem, a mind erősbödő modern világnézet, 
a mai ember eszményei és törekvései fogják eldönteni. Paulsen 
látja is már a küzdelem végét és eldöltét, melyben a nemzeti 
szellem, a német nyelv a maga sokáig nélkülözött jogához jutva 
teljes erővel és eredménnyel ugyanazt a célt fogja szolgálni és 
munkálni, amelyet hosszú időkön át a latin szolgált. Ő nem ellen- 
sége a latinnak, távol áll a pedagógiai Stürmer és Dránger-ek 
ama hangos és féktelen hadától, akik között Ellen Key, Gurlitt, 
Ostwald a legnagyobb tekintélyű vezérek. Ő elismeri és tiszteli a 
latin jogát, sőt meghagyja középponti helyzetében is, de nem 
minden iskolában, hanem csak bizonyos iskolákban, melyeknek hí- 
vatásáúl a klasszikus tanúlmányok ápolását ismeri el. De — mondja 
ő — a szél fú, ahol akar. Az iskola nem csinálhat szelet, nem 
is irányíthatja azt. Mit csináljon tehát? Az lesz a legbölcsebb, ha 
alkalmazkodik a szél fúvásához. 

Ez a szélfúvás az a korszellem, az a világnézet, amely a 
maga képére teremti a nevelést és az iskolát. De a szél nem min- 
díg ugyanazon irányban fú. Sokszor szeszélyesen rövid időközök- 
ben változtatja irányát. Máskor úgyanazon időben az alsó rétegek- 
ben egy, a felső rétegekben ezzel egyenesen ellenkező irányban fú. 

Ez a szélfúvás hozta magával a 19. százév elején a lelkek- 

nek azt a meggyőződését, hogy a fudás hatalom, a legfőbb jó 
a miveltség. S ez a gondolat teremtette meg a tanító iskolát. 
Ez az iskola rávetette magát nagy buzgalmában a tanúló értel- 
mére, emlékezetére; megtömte az elmét egy csomó képzettel és 
gondolattal, egy rakás pozitiv tudással; kifejlesztette egészen jó- 
hiszemű egyoldalúsággal azt az intellectualismust, amelyről a római 
klérus legnagyobb elméjű és legnagyobb szivű főpapja Prohászta 
csak nem régen panaszolta el a tudományos  akadémiában, 
hogy ,ől". 

Ez a tanítás nagy súllyal nehezedett az elmére. A tudás 
anyaga felette sok volt. S azok, akik a gyermeki psyche termé- 
szetét is vizsgálták, de meg a tanító-iskola falai közűl kikerülő 
nemzedék sürgését-forgását az életben s a társadalmi életnek ezek 
nyomában fel-felbukkanó jelenségeit figyelő szemmel nézték, észre- 
vették, hogy a puszta tudás nem feltétlen érték, hogy a tudás ha- 
talmát és erejét rossz, erkölcsileg kifogás alá eső célok szolgála- 
tába lehet hajtani, még pedíg annál inkább, mennél kizárólagosabb 
helyet foglal el az elmében a tudás. Belátták, hogy a tiszta tudás, 
a világos gondolkozás, az életrevalóság, a serény munkásság, ha 
önző célok vezetik, nagy hátrányára és veszélyére lehetnek az 
, egyesnek is, a közösségnek is. Ezek mellé szükségesek állandó 
vezetőkül az erkölcsi normák és parancsok. 

És ekkor észrevették a léleknek egy eddig míiveletlenűl ha- 
gyott, a tudat félhomályában titokzatosan élő és ható területét, 
melyből az érzelmek s az erkölcsi jellem szilárdsága fejlődik. 
Kant már határozottan hangsúlyozza az erkölcsi célt, a kötelesség- 
érzet fejlesztését tüzvén ki a nevelés céljáúl. Herbartnál már egész 
szervesen megépített rendszerben jelenik meg a nevelő oktatás, 
melynek célja az erkölcsi jellem ereje és szilárdsága. Nála a taní- 
tás anyaga mint öncél (didaktikai materiálizmus) elveszti jogosúlt- 
ságát, eszközi jelentőségűvé lesz; a tudás, a képzetek és gondo- 
latok csak eszközök arra, hogy az ember nemesebb valóját, az 
akaratot, az erkölcsi jellemet a sokoldalú érdeklődés útján teljes 
kifejlésre segítsék. Így a tanító iskola nevelő iskolává változik 
Herbartnál. 

Herbart pedagógiai rendszere egy céltudatosan, szervesen 
megépített, nagy conceptiojú mű s az ő koráig az egyedüli, mely- 
nek kifejezetten a nevelés kérdéseinek tárgyalása a kizárólagos 
célja. Előtte is, az ő korában is sokan voltak filozófusok, akik 

paedagogiai kérdésekkel foglalkoztak, de inkább csak mellékesen, 
amennyiben filozófiai rendszereik kiegészítéseként szükségük volt 
ezekre. Ő az első, akinek gondolkodása középpontján a pedagógia 
elmélete áll. 

Nevelési eszméi mind nagyobb körben lettek ismeretessé, 
mind több hívőt és követőt toborzottak maguk mellé úgy, hogy a 
19. százév utolsó tizévéig majdnem általánosan és mondhatnók 
kizárólagosan uralkodtak nemcsak Németországban, hanem Francia- 
országban, Amerikában is és általában mindenütt, ahol a német 
szellem hatása erősebben érvényesült. Nálunk ismeretes dolog, 
hogy a középiskolai tanításterv egészen Herbart gondolatkörében 
mozog ; valamint az is, hogy a budapesti gyakorló főgimnázium 
célja épen az ő módszerének elsajátítása és gyakorlása. 

De az utóbbi időben részben vele párhuzamosan, részben 
ellentétben különböző áramlatok keletkeztek a pedagógiai gondolko- 
dás folyamatában. 

Herbart pedagógiája alapjellemében individuális, habár a 
szociális vonatkozásokat nem mellőzte teljesen. Ismeretes előttünk, 
minő diadalmas erővel hatolt előre a szociális gondolat az embe- 
rek elméjében a múlt száz év utolsó éveitől. Feltűnő-e, ha e gon- 
dolat a pedagógiai elmélkedésekbe is bebocsátást követelt magá- 
nak ? Ez irány képviselői nem elégedtek meg azzal, hogy az iskola 
a növendéket a maga egyéni feladatainak, élethivatásának betölté- 
sére tökéletesen kimíveli és a nevelőoktatás által a sokoldalú érdek- 
lődés útján erkölcsös jellemmé fejleszti. A szociális pedagógia 
hívei szerint a nevelés célja az egyénnek a sociális életre, a közös- 
ség életére és munkájára való előkészítés. E felfogás szerint tehát 
nem az egyénért, hanem a társaságért, a közösségért foly a neve- 
lés munkája, mely akkor teljesítette hívatását és fejezte be teendő- 
jét, amikor az egyént a társaság által és érdekében reáváró köte- 
lességek, erkölcsi és intellectuális feladatok elvégzésére megfelelően 
kimívelte. Ennek az iránynak legtekintélyesebb képviselője Natorp, 
aki a neokantianizmus álláspontján deduktív módon fejti ki nevelés- 
elméletét és Bergemann, aki a tapasztalat alapján áilva induktiv 

Egy másik Herbart-ellenes írány az, amely a személyiség jel- 
szava körül csoportosúl. Ez az irány különösen az ő didaktikáját, 
az ő módszeres előírásait ostromolja, elsősorban azt az elméletet, 
melyet követői a formális fokozatok tanának neveztek el. Később. 

visszatérünk e tanítás rövid ismertetésére. Most az áramlat általá- 
nos jellemzéséül csak annyit, hogy erősen támad minden olyan 
felfogást és eljárást, amely niveláiló idomítást, élettelen sablont, 
lelketlen bürokratizmust jelent az iskolában. Erősen kikel az olyan 
lépésről-lépésre előírt, pontosan kidolgozott módszeres eljárás ellen, 
részletesen megkészített tanítási terv és tanítási menet ellen, amely 
elzárja a tanuló lelke elől a tanító eleven személyiségét s ennek 
szuggeráló hatását, mely módszeres ügyességgel és mesterkedéssel 
akarja pótolni a személyiségből kiáradó azt a közvetlenül ható 
eleven erőt, azt a szubjectiv elemet, amely — szerinte — minden 
tárgyias elemnél nagyobb nevelő hatást és erőt képvisel. Ennek az 
iránynak  legtekintélyesebb képviselője Linde, nálunk Schneller, 
akik azzal vádoljak a Herbart, de különösen az ő nyomában életre 
kelt Ziller-féle iskolát, hogy oltárt emelnek a módszer istenének s 
ezen az oltáron áldozatúl hozzák a nevelő személyiségét. 

A Linde irányából mellékhajtásként új nevelési követelmények 
sarjadoztak. Ezek a művészi nevelés jelszava alatt a fékteien és 
korlátlan szubjektivizmust hirdetik, leráznak magukról minden kor- 
látot, minden szabályt; tagadják a lélektan és erkölcstan alapvető 
és kizáró jelentőségét a nevelésben és éppen annyi jogot követel- 
nek az eszthétikának is. Ennek a nevelésnek célja előkészítés a 
művészet produktumainak élvezetére s általában a világ eszthetikai 
szemlélésére. 

Korunk biráló szellemének, melynek felidézésében a természet- 
tudományok térfoglalása és hatása nyilvánul, egyik eredménye az 
a pedagógiai irányzat, mely kisérleti pedagógia címen nagy 
hangon jelentkezik és mind nagyobb igényekkel és követelésekkel 
jémételi 

Herbart pedagógiájának két tartó oszlopa van. Egyik az 
erkölcstan, másik a lélektan. Az előbbi kijelöli a nevelés célját, az 
utóbbi megmutatja a célhoz vezető útakat s leszámol az útba álló 
nehézségekkel. Ez a lélektan az ú. n. tapasztalati vagy empirikus 
lélektan. A lélektannak a 19. százév második felében elért nagy 
eredményei a tapasztalati lélektan tanításait sok tekintetben meg- 
haladottakká, elavultakká tették. Ma már kétségtelen, hogy más 
fogalmaink vannak a lelki élet folyamatairól, mint a minőket a 
tapasztalati lélektan hirdetett Más különösen a képzetekről és az 
akaratról. Herbartnál a képzeteknek rendkívül nagy középponti, 
majdnem kizáró fontossága van a nevelésnél ; mindent, még az 

akaratot is ezekből vezeti le, mely utóbbiról azt mondja, hogy , az 
akarat a gondolatkörben gyökerezik"; s a képzetekből, gondola- 
tokból fejlődnek ki az érzelmek, az akarás és cselekvés módjai és 
alapelvei. 

Tudjuk, hogy Weber, Fechner és Wundt a lélektan történeté- 
ben korszakot jelölnek, mert megalapították a fiziológiai psziholó- 
giát, amely különösen az érzetek tanában meglepő szép eredmé- 
nyeket mutat föl. Ezek a kisérlet eredményei. Ennek az iránynak a 
hatásaképen fejlődik ki a kisérleti lélektan, majd a pedagógiai 
pszichológia, melynél még a pszichológiára esik a hangsúly. Ké- 
sőbb azonban a kisérlet teljesen a paedagógia szolgálatába szegő- 
dik s így kialakul a kisérleti pedagógia, amely napról-napra mind 
több hívőt számlál soraiban. Ennek a tapasztalat nem elég többé ; 
ki kell egészíteni, illetőleg pótolni a kisérlettel. Így állottak elé a 
pszichologiai-pedagógia  laboratoriumai, melyek megfigyeléseket 
végeznek, statisztikai anyagokat gyűjtenek. Hívei ez iránynak Lob- 
sien, Lay és különösen Meumann. Ez irány nagy hódítást tett kü- 
lönösen Amerikában, hol egyre-másra keletkeznek a kísérleti állo- 
mások és laboratoriumok. Nálunk Ranschburg vezetése alatt mú- 
ködik Budapesten egy ilyen laboratorium. Nagy zajjal indúlt mun- 
kának s azért sok ellenkezést és gáncsoskodó birálatot vont magára. 

Az értelem egyoldalú képzése és mívelése, tehát lényegében 
a Herbart-iskolája ellen indul az az áramlat is, amely az iskolában 
a testi foglalkoztatást, a munkat követeli. Angol földön születik 
meg, Abbotsholme-ban ez alapon álló első iskola, amelyet Német- 
országban Landeserziehungsheim-ok név alatt nemsokára sok más 
iskola is követ. A gondolat Franciaországban is hódít, s már 
iskolákat is létesített." 

Amint látszik, mindezek a hullámzások és áramlások vagy 
Herbartból indulnak ki, vagy beleütődnek; de valamely vonatko- 
zásuk kétségtelen a Herbart pedagógiai gondolatrendszeréhez. 
Ez is mutatja az ő rendkívüli hatalmát, jó ideig mondhatnók : 
egyeduralmát a nevelés történetében. 

A következőkben ezeket az áramlatokat fogjuk röviden és 
vázlatosan megismertetni olvasóinkkal s kiszemelni, kiválasztani 
belőlük azokat a mozzanatokat, elveket és gondolatokat, melyek a 
nevelés nagyfontosságú munkájában valódi értékeket képviselnek. 

(Folytatjuk ) 
: L. Reformok a középiskolai nevelésben. Ker. Magvető. 1909. 


Keresztény Magvető 1911. 


Az ,idegen istenek". 


Irta: Dr. Boros György. 


A vallás tankönyveiben ezelőtt még csak ötven esztendővel 
is határozottan megkülömböztették a kijelentett és a nem kijelentett 
vallásokat. Ma is tanítják a gyermekeknek, de a tudomány napi- 
rendre tért fölötte. Most már nem az a kérdés, hogy Izrael istene 
a Horeben vagy a Sinain adta-e ki a törvényt, hanem az, hogy a 
kanaani népek vagy a szomszéd nagy nemzetek voltak-e nagyobb 
befolyással a vallásos fogalmak fejlődésére. 

Minél gazdagabb megnyílatkozásai vannak a hitnek a kultusz- 
ban, annál több idegen elem van benne. Minél kevesebb szerepet 
juttat a kultusz a hívőknek s minél több munkát ad a papságnak, 
annál kevesebb benne a szellemi tartalom. Minél arisztokratikusabb 
a nemzet, annál fényesebb trónja van istenének, s annál nagyobb 
udvara a papságnak. 

A külső hatás lehet oly erős, hogy megsemmisít minden ere- 
detiséget, de az erő nagysága mindig viszonylagos. Ha az új ható- 
erő megfelelő ellenállással találkozik, alkalmazkodni kezd, s békés 
uton érvényt szerez magának. 

Izrael törvényhozói a nemzeti öntudat erejéhez mérten erő- 
sebb vagy gyöngébb intézkedéseket tesznek a nemzeti jogok meg- 
védésére. A törvényhozó minden fogást fölhasznál, hogy törvényé- 
nek érvényt szerezzen, de mindaddig, amíg a nemzeti és isteni 
jogokat együttesen akarta biztosítni, nagyon kevés eredményt ért el. 
Izraelnek sem geografiai helyzete, sem terjedelme nem volt alkal- 
mas a szilárd állammá tömörűlésre. Nem volt központi helye s 
nem volt természetes védő határa. Ebből magyarázható meg, hogy 
vallása csak akkor kapott sajátos nemzeti jelleget, a mikor önálló 
politikai szereplése megszűnt. Ekkor a törvényhozó a gyakorlati 
nézőpontok szerint alkotott újra mindent, a vallás szolgáit megtette 
a nép uráivá, s mind azokat, akik a templom mellett szerettek 

volna látni országot is, kizárták a maguk köréből. A kivűl mara- 
dottak új országot, a jövendő országát gondolták ki s fejévé tették 
az örökös királyt, a messiást. 

Ez a távlati kép magába foglalja a , kiválasztott Nép SegÉSZ 
életét, de hogy látható is legyen, egyes részeit külön véve meg kell 
nagyítanunk. 

Minket első helyen a vallás érdekel, s abban is az a hatalmas 
korszak, amely alatt a próféták, vagyis a nemzeti hősök a nem- 
zetért az Isten nevében s az Isten jogai védelméért vívtak. Ezt 
csak akkor érthetjük meg, ha megismerjük ,az idegen isteneket", 
akiktől oly nagyon féltették nemzetüket. 


Az idegen istenek tilalma. 


Ne legyenek neked idegen isteneid én előttem (Ex, 20,). Ide- 
gen istenek nevét ne emlegessétek (Ex. 23.35), mert nem szabad 
imádnod más Istent, mert az Úr, kinek neve féltőn szerető, bizony 
féltőn szerető Isten ő (Ex. 34,,). Aki isteneknek áldozik, nem csu- 
pán az Urnak,  megölettessék (Ex. 22,,). 

Ezek a tiltó rendeletek a 9-ik és 8-ik száz (Kr. e.) fölfogását 
fejezik ki, s ha más uton nem is volna alkalmunk megtudni, nyíl- 
ván bizonyítják, hogy akkor az idegen istenek nemcsak az idegen 
népek, hanem Ízrael népe előtt is közkedveltségnek örvendettek. 
Semmi adatunk nincsen, amelyből megtudhatnók, kitől származott 
az a törvény (Ex. 20—23), amely így intézkedik. A 2099 Mózest 
említi. Jahveh neki szólott az égből, hogy Izrael fiait intse: ne 
csináljatok (én mellém) ezüst isteneket, arany isteneket se csinál- 
jatok magatoknak. (,5.) A Mózes törvényszerzői érdemeit ezuttal 
nem érintjük. Talán más alkalommal. Azzal azonban tisztában 
lehetünk, hogy itt ez a név sem úgy nem bír jelentőséggel mint 
a törvényszerző, sem úgy mint a meglevő törvény kihírdetőjének neve. 

Ez a törvény nem állami, hanem inkább társadalmi, nem val- 
lási, hanem inkább természeti érdeket tart szeme előtt. A társadalom 
még a természetjog alapján áll. A vallás s a hit tárgya háttérben 
van. Észrevehető, hogy a nemzeti isten iránt kevéssé érdeklődik a 
törvény összeillesztője, még kevésbbé maga a törvény. A tízpa- 


: Az idézetekben , Úr" helyett mindenütt Jahveh-t kell olvasni, hacsak 

rancsolat nem szoros tartozéka e törvénynek, s abban a főtétel 
(Én Jahveh vagyok a te istened) határozottan később tétetett a 
törvény elébe. ? 

A másodikban csak magyarázatképpen fordul elé, a negye- 
dikben a Jahveh név használata tiltva van, ami ellenkezik a má- 
sodik parancs szellemével és intenciójával, tehát valószínűleg későbbi 
keletű, akkori, amikor a papi fölfogás szerint alakult Jahvehnek a 
néphez való viszonya. 

Ezenkivűl a 20.,,.-t a szerkesztő alkalmazza, de ha a ,a. ;i 
tartalmával összevetjük, meggyőződünk, hogy ennek a névnek itt 
nincs helye, nincs kellő értéke. Az egész törvényben (20—23) csak 
22,., 29-ban szerepel a Jahveh név mint a szöveg tényező-része, 
s még itt is az első valószínűleg a másik név, (Elohim) helyett. " 

Nyilván látszik ezekből, hogy a legrégibb törvény nem állott 
a Jahveh, vagyis a nemzeti isten szolgálatában. Elohim volt a ked- 
ves név előtte, valószínűleg azért, mert ezalatt bármely nevet ért- 
hettek. Hogy értettek is, az ki fog derűlni tanulmányunk rendjén. 

Egy pár észrevételt már most meg kell tennünk. A két első 
idézet az , idegen" istenek tilalmát hangsúlyozza. A magyar fordí- 
tók az eredeti szónak! nagyobb jelentőséget tulajdonítnak, mint 
a mekkora megilleti. A 34, versben helyesen mondják , más" 
istennek, s a 22,,-ból teljesen kiderül, hogy az intelmek és intéz- 
kedések azért voltak szükségesek, mivel a nép Izrael faji isteneit 
is tiszteletben részesítette. Sőt valamely erősebb képzelődés nélkül 
is kimondhatjuk: a nép Jahveht nem kedvelte, benne nem bízott, 
a nevét nem emlegette, nem imádta. 

Vallástörténelmi nézőpontból rendkívül érdekes és fontos 
dolog, hogy némely királyok nemcsak a 9-ik és 8-ik, de még a 
7-ik százban is egyenlő jogot adtak a többi népek istenének a 
magukéval. Csak a 7-ik száz utolsó felében akad olyan király 
judában, a derék ifjú Jozsiás," aki törvénnyel tiltja s intézkedé- 
sekkel akadályozza meg az idegen istenek kultuszát. (Deu. 5,,) 


" Már Ewald azon avéleményen volt, hogy az első parancs ez volt: ne legye- 
nek idegen isteneid. Ezt a nézetet a későbbi írók mindjobban kiszélesítették. 

" A Lxx ezt használja. 

" Elohim Achérim: Achar nem jelent idegent, hanem mást, egyebet, 
utánalevőt, 

" Nem (is) volt ő hozzá hasonló király ő előtte, aki úgy megtért volna 
a Jahvehhoz teljes szivéből, teljes lelkéből és teljes erejéből, Mózesnek min- 
den törvénye szerint, de utána sem támadott hozzá hasonló. 2. Kir. 23.. 
(1898. évi szöveg.) 78 

A magyar fordítók az eredeti iróknál okosabbak akarván 
lenni, a maguk hitét, vagy gondolatát minden aggodalom nélkül 
belecsúsztatják az őskori író szövegébe. Az Ex 34,,-ben , féltőn 
szerető" istennek mondják a bosszúálló" Istent a legújabb for- 
dítók. " 

Eltekintve attól, hogy a fordítás önkényes, tehát rosz, a fo- 
galom sem fedi a valót. Amos, aki a törvény keletkezése idejéhez 
legközelebb, de mégis azután szólott, határozottan mondja: Három 
bűne miatt Izraelnek, sőt négy miatt nem kegyelmezek meg. (2,) Ke- 
ressétek Jahveht és éltek, külömben leszáll a József házára és 
megemészti Béthélt. (5,) Utálom a Jákob kevélységét, gyűlölöm 
palotáit, azért prédára vetem a várost mindenestől. (69) Megmérem, 
népemnek Izraelnek bensejét és nem kegyelmezek meg neki többé 
(79) Ha a Seolba ássák is le magokat, a kezem onnan is ki- 
ragadja őket. (9,) 

Amos kortársa, vagy közeli utóda, Hoseas miután kiürítette 
keserűségének és haragjának utolsó poharát is, csak ennyit mond: 
nem cselekszem haragom hevében, nem fordúloxk vissza Efraim 
vesztére, mert Isten vagyok és nem ember, szent te közötted és 
nem haraggal jövök (Hos. 11,). 

Ugyanő világosan rámutat a helyzetre, midőn azt mondja: 
irgalmasságot" kivánok én és nem áldozatot, az Istennek ismeretit, 
mintsem égő áldozatot." Ő az északi ország lakója, látta, hogy a 


5 Él Kanná. 

" Károli: Szent Biblia az eredeti szöveggel egybevetett és átdolgozott 
kiadás. Ennek a kiadásnak volt egy megelőzője, amely 1898-ban jelent meg 
s csak az , Ó-szövetséget" tartalmazta. Ezt a kiadást nagy sietséggel vissza- 
vonták és megsemmisítették, mivel jobban kedvezett a tudományos igazság- 
nak, mint a hagyománynak s a szokásnak. Alkalmilag megtesszük az össze- 
hasonlítást e kettő között. Mélyen sajnáljuk, hogy a Brit is külföldi Biblia- 
Társulat ezt a nagy kárt tette önmagának is, a tudománynak is. 

5 Az új fordítók itt is önkényesen járnak el, Cheszed-et , szeretetnek" for- 
dítják, holott az elkobzott 1898. évi is a régebbiek is irgalmasság. szót hasz- 
nálnak, mert ez felel meg. : 

" A mi fordítóink nem hajolnak meg a tudomány parancsa előtt, a 
héber Istennevet (Jahveh) csak elvétve használják. holott az , Ur" szó ennek 
nemcsak nera felel meg, de lehetetlenné teszi a tartalom megértését. Adonái- 
nak felel meg a magyar , Úr". Talán egyszer, valaha, mi is rájövünk, hogy az 
igazság a maga naturális valóságában bír értékkel. A ki elveszen belőle, vagy 
hozzátold, vétkezik az igazság ellen, ellensége a tudásnak és nem barátja a 

paráznaság, bor és must elvette eszöket, mert megszüntek a 
Jahvehnak szolgálni (31-10): 

A Jahvehról megfeledkeztek, de mindazokon a helyeken, ahol 
az idegen istenek tartózkodnak: a hegyek tetején áldoznak, a hal- 
mokon füstölnek, a cserfa, nyárfa és tölgyfa alatt áldoznak és 
fajtalankodnak. 

Figyeljük meg a proféta vádjait s látni fogjuk, mennyiféle 
oltáron, hány élő és élettelen bálványistennek állottak szolgálatában. 

Efraim  faistenekhez!" csatlakozott (4,.). Izrael hűtlen lett 
Jahvehhoz s most megemészti őket az újhold."" (5,) Samaria borjúja " 
utálatos. (8,) Efraim megszaporította az oltárokat a bűnre, bűnre 
vezették őt az oltárok. (8,,) Baalra pocsékolták az ezüstöt, aranyat "" 
(2,) megbosszúlom a baalok napjait, melyeken füstölve áldozott, 
felrakta gyűrűjét és nyakláncait és elment szeretői után. (2.) 
A baálok neve volt szájában s azt ,baálomnak" szólította. (2,;) 
Jahvehnak pere van a föld lakóival, mert nincs Isten ismerete a 
földön."" Népem az ő fájától (faistenétől) kér tanácsot és jósló 
vesszeje mond neki jövendőt. (4.5) 

Ily közetlenséggel csak szemmel látott és szivvel fájlalt té- 
nyekről lehet beszélni. Tehát el kell fogadnunk tény gyanánt, hogy 
a 8-ik százban, vagyis az Amos és Hoseas korában ,e föld nem 
követte Jahveht" (Hos. 1,)."" 


Az idegen istenek kultusza. 


Minden hegynek, völgynek, minden fának, forrásnak és kút- 
nak, a tavasznak, nyárnak, az éjnek, nappalnak, a magasságnak s 
a mélységnek, az égnek, a földnek s annak is, ami a föld alatt 
volt, volt istene, és a keleti ember idő és alkalom szerint minde- 
nikkel igyekezett jó viszonyban lenni. Az élettelen világban az 
élőt kereste, s ahol erőt sejtett, ott félelemmel meghajolt. A halot- 


4 Acabbim. 

"1! Chodes, 

1 Egléká. 

5 Ászu labbáal. 

" Éjn daat Elohim báárecz. 
§ " Az ótestamentumnak mindenik könyvében hemzseg az idegen istenek, 
istenképek, bálványok vagy helyettesítőik neve, emléke, tisztelete, tiszteletének 
helye, az áldozás módja, anyaga stb., amit csak ez a nehány idézet is igazol 

tak lelkét nagyon megbecsülte, gondoskodott róluk, megtöltötte 
sírjukat élelemmel s mindennel, ami kedves volt életökben, mert 
azok visszajártak a földre. A politeizmusnál jóval régibb vallásos 
fölfogás, az animiízmus és samanizmus maradványai, együttéltek a 
hitben s bizonyságot tettek létezésükről a cselekedetekben. 

Bibliánkra rányomták a  politeizmusnak minden vonását. 
A leggyakrabban használt istennév Elohim ! közös az összes 
sémi népekkel. Annyira uralkodó név volt, hogy a legpuritánabb 
Jahvista próféta is kénytelen használni, mert a Jahveh nevet csak 
úgy tudta meggyökereztetni, ha ezzel az uralkodó!" és kedvelt 
istennévvel magyarázta meg. 

A Genesis 2. és 3. részében kizárólag Jahveh szerepel isten 
gyanánt, de az olvasó, vagy átdolgozó nem volt megelégedve 
vele. Mindenik Jahve-név mellé hűségesen oda illesztette az Elo- 
himot is, mert így jelentősebbnek, teljesebbnek tartotta. Talán azt 
hitte, hogy a világteremtés nagy munkáját az Elohim tudta el- 
végezni." 

Ilyen erőszakos eljárást aránylag kevés helyen követtek, de 
arra számtalan eset van, hogy mikor az író valamely cselekedetet a 
Jahveh-nak tulajdonít, jónak látja Elohimmal magyarázni meg. Én 
megesketlek téged Jahvehra, az ég Elohimjára és a föld Elohim- 
jartas ens szd eve o ügyanott"-., 19, ay: StD.). Egy "másik " helyen 
már nem az ég és föld Elohimja, hanem: én vagyok Jahveh, Áb- 
rahámnak, a te atyádnak Elohimja és Izsáknak Elohimja. (Gen. 
S0TESÍD) 

Ezeket a formákat kiegészítjük egy rendkivül értékes kifeje- 


1: Él és Elohim az ótestamentumban előfordúl 2570-szer, az arami 
nyelvben Elah és Ilah, a kananiban Baal, az assyrban Ilu. 

:7 Amos 3.5. v. ö. 6. 8. egy mondatban mind a három nevet: Elohim, 
Jahveh és Adonai, használja, s az Elohim is, az Adonai is a Jahveh jellem- 
zésére szolgált. 

:§ Klostermann ezt azzal magyarázza meg, hogy a szerkesztő a Gen. 
2-ik és 3-ik részét összhangba akarta hozni az 1-ső résszel, amely csak 
Elohim nevet használ, de hiszen az összhangot úgy is el lehetett volna érni, 
ha az első részbe teszi be a Jahveh nevet; nem tette, mert az Eloőhimnak 
akart kedvezni. 

15 Még előfordúl a következő helyeken: Ex 939, 2 Sam. 7.2.2: 1EKTS ÉT 
2 Kr. 6... Zs. 84... Jon. 4. A görög fordítás (Lxx) 8.,,-ig folytatja, de a 
magyarban csak a 2. 3. r,-ben van meg. 

zéssel: És (Ábrahám) ültetett egy Esel-t (tamariskust) Beersebaban 
és ott a Jahveh, az örökkévaló Él nevét. hívta."" (Gen. 21.. ,) 

A végletekig lehetne folytatni az ilynemű idézeteket, De en- 
nél talán érdekesebb lesz, ha rámutatunk arra, a mi fennebbiek- 
kel egyminőségű, de nagyobb jelentőségű, mert nemcsak egyes 
szavakon, hanem egész könyveken érvényesül. 

Az Elohim-név hívei az irodalmi korszakban iskolát terem- 
tettek, úgy szintén a Jahveh-név kedvelői is. Az utóbbiak, a radi- 
kálisabb nemzeti párt apostolai voltak. 

Az irodalmi kor első prófétái, de bizonyosra vehetjük, hogy 
az élőszó prófétái Ilyés, Elizeas és társaik is velök tartottak." 

A Királyok könyve, ámbár későbbi iskola hatása alatt készült, 
mégis hihetőleg a valót tartalmazza, midőn Jahveht nevezi Ilyés iste- 
nének. Ilyés mindig Jahvéhoz könyörög s Jahveh nagy dolgokat vitt 
véghez a próféta kívánsága szerint. A királyok rettegnek szavától, 
mert kedvelt isteneiket, a baláokat és azok prófétáit üldözi, meg- 
veti és el akarja döntetni, hogy melyik az igaz isten: Jahve-e vagy 
a baálok." 

A Jahveh híveit nemzetibb érzelműnek tartjuk az Elohim hívei- 
nél, mert a nemzet faji istenéhez ragaszkodnak, míg ellenben a 
másik iskola megtartja az idegen istenekével közös nevet. Amos, 
Hoseas, Jesaias (Ezsaiás) ennek az egy névnek akarnak diadalt 
biztosítni. 

Ámde a nyomdokukon haladó Deuteronomiumi iskola? a 
közvetítő irányt választja s a Jahveh-t a nép Elohimjának nevezi. 
mert átlátta, hogy az idegenektől csak úgy szabadíthatja meg, ha 
Jahveh-t elismerik Elohimjoknak és kiírtják a templomból s más 
helyről mindazt, ami az idegen istenekre emlékeztet. 

Az Elohimhoz való ragaszkodás oly nagy és megdönthetetlen 
volt, hogy a fogság utáni papi iskolának némelyik tagja kizárólag 
az Elohim nevet használja, aminek ékes bizonyitéka a Gen 1 
része és mindazok, amelyek a papi írói iskolából kerültek ki. Ez 
az iskola biztosította a többes isten névnek az egyisten jelentősé- 
get. Csak kivételesen tekinti többesnek az Elohim nevet.?" A Gen. 


20 Él ólám. 


7 V. ö. Dr. Carpenter: The Bible in the XIX. Centurv 147 I. 

"7 1 Kir. 18. ; 

" 650 körül keletkezett. 

sa ( ien séb Vajjómer Elohim naasze Adám betzalménu kidmuténu. 

I. 26-ban Elohim mint cselekvő alany többes: teremtünk, (vagy 
teremtsünk) embert a mi képünkre és hasonlatosságunkra, de a 
bevezető vagyis kötő ígét itt is egyesben használja. A keresztény 
dogmatikusok harca, melylyel ezt a kifejezést ostromolták, mióta a 
trinitárius és antitrinitárius kérdések fölvetődtek, minket nem érde- 
kel. Annál jóval jelentősebb az a nagyszámu adat, a mely a Gen. 
I. részében össze van halmozva az idegen isteneket imádó népek 
gondolatvilágából. A 2-ik vers Tehom-ja?" a babyloni istennek, 
Marduknak egyik ellenfele. Német, angol és amerikai assyriologu- 
sok és más szakemberek általában elismerik, hogy a Gen I. részé- 
ben határozottan észrevehető a babyloni teremtés-mythos befolyása. 
Az 1. 5. és az ótestamentum más helyein is a Tehom személye- 
sítve van s azonos a babyloni Tiamattal. "" 

A ,, a szövegben is rámutat arra, amit a név többese kife- 
jez. Az Elohim köre nem szorítkozhatott a Jahvéhra még akkor sem, 
amikor a papi törvény szigorú monotheismusa uralkodott, mert 
az idegen hatást nem lehetett elkerülni. Kire és kikre gondolt az 
író, mikor ilyen változtatást tett a stilusban, ki tudná megmon- 
oani? Hogy nem Jézusra, sem a szentlélekre, azt könnyű átlátni, 
De vajjon gondolt e valakikre ? Vajjon nemcsak egyszerű írói fogás- 
sal van-e dolgunk? Éppen az ember, a legtökéletesebb teremtmény 
gondolata nagyon könynyen elragadhatta azt, aki az embert oly 
sokra becsüli. hogy minden teremtmény fölébe és Isten mellé he- 
lyezi. Ez a különben bőbeszédű iró, az emberre több figyelmet 
fordít, mint bármely más teremtményre, éppen egyharmad annyi 
szót használ föl, mint a többire együttvéve. Mindent az ő rendel- 
kezésére bocsát, mindennek urává teszi. Az embert tekintve nagyon 
emelkedett gondolkozásról tesz tanuságot, de vajjon azt mondhatjuk 
az Istenről is. 

Talán nem csalódunk, ha a 26-ik versből azt sejtjük, hogy 
írónk itt is a babyloni hatást árulja el. Innen vette a többes for- 
mát. A babyloniak sok istene versenyez egymással a teremtés 
munkájában. Rombolnak is. Először legyőzik Tiamatot (Tehom) 
majd az erősebb a gyengét." 

-5 Vechosek alpenéj Tehom. 

2-6 Zimmern. Cheyne, Sayce, A. E. Whatham.v. ö. Bibl. World. 1910. nov. 

"7 Érdekes a megfigyelésre, hogy ugyanez az író Ir 26 szavait a 27 
v. és 5,-ben ismételi; de itt már egyesben : az Elohin hasonlatosságára terem- 
tette vala őket, férfiuvá és asszonynyá teremtette őket. Kérdezzük, vajjon az a 
külömben természetes megjegyzés nem vezethető-e vissza a babyloni férfi és 
nőisten-eszme befolyására ? 

Mardúk és Assyria meg Babylon többi istenei emberképet és 
hasonlóságot viselnek Marduknak Babylonban van egy szobra, ame- 
lyen mint teljes korban levő férfi egy kigyó-szörnyetegen áll és úszik 
a tenger (Tehom ?) színén. Fején magas toll-korona, arcát hosszú 
szakál fedi, testén földig érő köpeny, melyet rózsák és csillagok 
díszítnek. Szemben a köpenyen a napóra körei egymás fölött forog- 
nak. A jobb kezét lebocsátva tartja egy faeszkőzön, a balkezében 
botot és gyűrűt tart. 

Egy másik szobor szerint, a babyloni napisten (v. ö. Gen. I., 
monda Isten, legyen világosság !) trónján űl, teste ruházattal van 
takarva. Válláról három fénysugár tör föl, jobb kezével egy pálcát 
és gyűrűt nyújt az előtte álló király felé. A király jobb kezét imára 
tartja, turbán van a fején és hosszú köpeny a testén." 

Az ember teremtése babyloni leírásában meglepően hasonló 
vonásokat találunk. 


Szive űzte őt, hogy rendelkezzék (okosan) 

Száját kinyitván, (szól) Eahoz, 

(A mi) szívén van azt mondja el neki : 

Vért (véremet?) akarok összegyűjteni, csontot (?) akarok hozzá 
[illeszteni (?) 

Embereket akarok teremteni, akik (a földön) lakjanak 

Nekik legyen kötelességök az istenek tisztelete, ők legyenek ... ! 


Tovább a teremtés tankölteményében ezt mondja : 


Hogy az istenek az ők kedvök szerinti helyen lakhassanak, 
Teremtette (Marduk) az embereket. 

Teremtette Arurut, vele az emberi nemet, 

A mező állatait, lelkes lényeket teremtett a mezőre, 

Tigrist és Eufratest teremtette és a helyökre tette, 

Jó nevekkel nevezte el azokat . . . 


7 Gressmann : Altorientalishe Texte und Bilder im Alten Testamente. 
1909. Bilder 58, 59. I. A babyloni teremtéseposban (Gilgamesepos) ezt olvassuk : 


A mint az istenek atyáikat, s az ők szavok erejét látták, 
Megörvendettek és hódolva kiáltották: Marduk a király ! 

Ekkor átnyújtották neki a pálcát, a trónt és a királyi gyűrüt. 

Adtak neki egy ellenállhatlan fegyvert, mely az ellenséget visszaveri, 
Rajta, Tiamat életét vágd le! i 

A szelek hordják el vérét ismeretlen helyre ! 

Folytatólag fölsorolja a növény- és állatvilágban teremtett lénye- 
ket, bővebben és részletezőbben, mint a Genesis. A Gen. 1. és 2. 
részeivel összehasonlítva azt látjuk, hogy mindkettővel rokon, tehát 
nemcsak a papi író korában, hanem a 8-ik százban is a babiloni 
befolyás érvényesült a teremtés leirásában. 

Asszíria, Babilon, Siria, Fönicia, Kanaan, Egyptom s mindazok 
a kisebb és nagyobb országok s népeik, amelyek a ,kiválasztott 
nép"-pel, avagy országával érintkezésben voltak, megajándékozták 
egy vagy más eszmével, földi kincscsel, égi, földi és földalatti 
istennel. Azaz talán jobb lesz megfordítva mondanunk, a héberek 
elsajátították, hitök vílágába, gondolataik tárházába, s azután iro- 
dalmukba is beillesztettek mindent, ami tetszett nekik. Ennek kö- 
szönhető, hogy oly gazdag s oly változafos a biblia irodalma." 
Ennek tulajdonitandó az a sok istennév, amelyekkel a bibliai irók 
benépesítették szent könyvünket. 

Minthogy a keleten elért sikeres fölfedezések most már vilá- 
gossáyot derítnek sok olyan dologra, ami eddig vagy teljesen érthe- 
tetlen volt, vagy rosszúl értettük, folyóíratunkban olykor-olykor 
igyekezni fogunk megvilágítni a vallás alapvető kérdéseit. 


?) Ezalatt nemcsak a kanonikus könyvek gyűjteményét értjük, hanem az 
összes apokrifusokat is. 


Vallás és életfilozófia. 
Irta: Vári Albert. 


Az a vágy, hogy az ember a saját életét mennél szebbé, 
jobbá és boldogítóbbá tegye, egykorú magával az emberrel. Pusz- 
túlása is csak az utolsó ember halálával következik be. Bármeny- 
nyit tévelygett és bármennyit csalódott az ember boldogságot kereső 
útjában; de azért a boldogság reménye mindenhová híven elki- 
sérte. Boldogúlni! ez volt jelszava az ősembernek a természet ele- 
meivel folytatott nehéz harcában. Boldogúlni! Ez a jelszava ma a tudo- 
mány és kultúra egy-egy elrejtett kincseért vívott emberfeletti munkájá- 
ban. És az embernek ez a vágya kifejezésre jui és kielégítést keres a szel- 
lem minden művében, az elme minden gondolatában. Ott látjuk a ter- 
mészettudományban, ott a történelemben, ott a bölcsészetben s ott 
a tudományok többi ágában. Sőt többet mondunk. Minden tudo- 
mány annyiban nyer praktikus értéket, amennyiben az emberi élet 
szebbé, jobbá és boldogabbá tételéhez hozzájárúl s azt elősegíti. 

Azonban ez a kérdés fölfogásunk szerint mégis első sorban 
a vallás körébe tartozik. Annak a vallásnak a körébe, mely a lé- 
lekre van alapítva, melyet rideg dogmák és tantételek nem zártak 
el az embertől, amelyet sem egy rendszer, sem valamely szerve- 
zet nem foglalt le magának; hanem szabadon végezheti a maga 
emelő, lendítő és boldogító hívatását. Ki vonná kétségbe, hogy 
minden vallás, a maga eredeti célzata és szándékai szerint az élet 
szépítését, az emberek jobbítását és boldogítását írta zászlójára. 
Megtaláljuk ezt a konfuciánizmusban úgy mint a Buddhizmusban, 
a Mózes vallásában úgy mint a Mohamedében. A kereszténység 
ősi alkotó elemei pedig tisztán e célnak vannak szentelve. Midőn 
Jézus a boldogság útjaira mutatott rá, midőn istenországának a 
törvényeiről és polgárairól beszélt; midőn a hit és cselekedet egy- 
ségét hírdette; midőn a feltámadás föltételeit fejtegette: mindenütt 
egy gondolat lebegett lelke előtt: az emberek jobbá tétele s bol- 


VALLÁS ÉS ÉLETFILOZÓFIA. 20 


dogságuk munkálása. Mi az élet? Mi célja van az életnek? Mi 
az ember ?, S mi az ő hívatása ? Lehet-e e kérdésekre jobb s meg- 
nyugtatóbb feleleteket találni, mint a Jézusi kereszténységben? És 
van-e s lehet-e szebb és kielégítőbb életfilozófiát írni, mint ami- 
nőt az evangeliumi kereszténység foglal magában. Schopenhauer, 
Spencer, Emerson, Kölcsey, br. Eötvös J., Fáy András, Kenedi és 
a többi, bármilyen nagy bölcseséggel tárgyalták az életbölcselet 
egyes kérdéseit, de a kereszténység alapelveinél jobbakat nem 
találhattak. 

Sajnos, hogy a kereszténység a történelem folyamán hívatá- 
sától eltért s eredeti alapvonásai elhomályosodtak. A vallás nem az 
ember boldogúlásának az eszköze volt többé, hanem az egyház- 
nak hűséges szolgája. A dogmák vezették az embert s. nem a 
vallás. Ember és vallás eltávoztak egymástól s mindakettő az 
egyház gyámkodása alá jutott. Ennél még végzetesebb csapás is 
érte a kereszténységet. Az t. i., hogy minden erejét a halál utáni 
üdvözítés gondolatára irányította. Szépen körülírta az üdvösség föl- 
tételeit és szabályait. Igért mindenféle mennybeli jót. Az örökéletet 
érzéki szép szinekkel lefestette. De mi lett az eredmény? Az, hogy 
a míg a lelkeket készítgette az örökkévalóságra, addig elveszítette 
a földi talajt. A míg meghódította az eget, addig elveszítette a föl- 
det. Így lett az élet boldogítása helyett a menyország kivívása a 
vallás céljává. A reformáció után pedig a saját függetlenségi harcai 
annyira lefoglalták a vallást, hogy alig jutott ideje a maga igazi 
céljaival és hivatásával foglalkozni. 

Ezért történt, hogy az élet boldogságáért esengő ember fe- 
ledve a vallás útjait, melyeket amúgy is a dogmák hegyei eltor- 
laszoltak, más útak után nézett s mint legközelebbit, a bölcsésze- 
tet ragadta meg, amely bite szerint az igéret földére vezérli. Nem 
vagyunk elfogúltak. Az igazságot és a világosságot, bárhonnan 
jőjjön, örömmel és lelkesedéssel fogadjuk. Az Isten nem csak egy 
terűleten közli a maga kijelentését. Különösen a bölcsészetnek s0- 
kat köszönhet a vallás. Ennek a segítségével vívhatta meg győzel- 
mesen függetlenségi harcait. Ha azért most a vallásnak parlagon 
hagyott területét a bölcsészet kezdi művelni, azért kicsinyes félté- 
kenykedés nem gyötörhet. A főcél az ember jobbítása, az élet 
szépítése és nemesbítése. E célból örömest munkálunk közre s 
készséggel nyújtjuk a vallás segítő kezét akár a természettudo- 
mánynak, akár a bölcsészetnek. 

Ebből a szempontból is örömmel üdvözöljük Szitnyai Elek- 
nek legújabb könyvét," melyet ő maga szerényen ,kisérletnek" 
nevez az életfilozófia problemáinak a megoldására. Azonban a 
benne felhalmozott anyag bősége, annak elrendezése, áttekinthető- 
" sége és kellemes előadási módja méltán emelik a hasonló irányú 
művek élére. Mellőzzük azokat, amelyeket az , élet és tudomány" 
viszonyára mond, amelyekben tulajdonképpen azokat a nehézsége- 
ket domborítja ki, amelyek egy egységes életfilozófia kifejlődésé- 
nek az útjában állanak. Mellőzzük az ,életfilozófia forrásai"-nak 
az ismertetését, amelyek között ott szerepelnek: a pszichológia, 
biologia, fiziologia, axiologia, ethika,  szociologia, pedagogia, 
természetbölcselet, természettudomány, egészségtan, vallás, politika, 
a történelem bölcselete, élettapasztalatok és közmondások. Csupán 
azt állapítjuk meg, hogy az életfilozófia nem akarja valamely új 
elmélet által boldogítani és gazdagítani a világot; hanem a tudás- 
nak és ismeretnek meglevő kincseiből igyekszik egy jobb és egy 
tökéletesebb élet irányelveit megállapitani. Ennélfogva olyan az 
életfilozófia kérdése, mint egy három ismeretlennel biró egyenlet. 
, Három ismeretlennel van itt dolgunk, A cél, a célhoz siető ember 
és a célhoz vezető eszközök". Nagy kérdések ezek, amelyek min- 
den időben foglalkoztatták az emberiség legjobbjait. Igen érdekes 
lesz azért egy mélyen járó gondolkozónak a feleletét és vélemé- 
nyét hallani ez életbevágó kérdésekre nézve. 

Mi az élet célja? E kérdés vizsgálatánál a különböző embe- 
rek különböző eredményre jutottak. A vélemények két fő osztályba 
sorozhatók. Olyanok, amelyek negativ és olyanok, amelyek pozitiv 
célt tüznek az élet elébe. Az elsőnek főképviselői Exner, Buddha, 
Schopenhauer, E. Hartmann az ő pesszimizmusokkal. Szerintük 
vagy nincs az életnek semmi célja, vagy ha van, az megismerhe- 
tetlen, vagy végül a halál, a megsemmisülés az élet célja. Minde- 
nik méltatlan az emberhez. Buddhizmus és a kereszténység között 
fennálló éles ellentétet semmi sem tünteti ki annyira, mint éppen 
az élet céljáról való ellentétes felfogás. 

Az élet céljának pozitív meghatározásai ismét három fő 
irányra oszthatók : Az első az eudaimonizmus, mely szerint az egyén 
boldogsága az élet célja. Ennek főbb képviselői Sokrates, Aristote- 
les, a stoikusok és epikureusok voltak. A második irányzat az 


" Szitnyai Elek: , Az életfilozófia problemái" Budapest 1911. Franklin 


VALLÁS ÉS ÉLETFILOZÓFIA. 31 


utilitarízmus, mely a köz javát tekinti az élet céljáúl. Képviselői : 
Locke, Bentham, Comte, Stuart Mill, Ostwald, Humboldt, Darwin, 
Wundt, Spencer, Überweg. A harmadik irányzat az ethikai idealiz- 
mus, amely , különféle változatban majd a haladást, majd a töké- 
letesedést, majd a tiszta erkölcsiség megvalósítását, majd az Isten- 
séghez való fölemelkedést tekinti az élet céljának"." Ez irányzat 
hívei: Plató, Kant, Wolff, Kölcsey, Böhm Károly. Részben ezt az 
irányzatot képviseli a kereszténység is. Azonban felfogásunk sze- 
rint a szerző helytelenül jár el, amikor a kereszténvség általános 
irányának megállapítása céljából ,a róm. kath. kathekizmus"-hoz 
fordúl. A kereszténység forrásműve a biblia, amely mindenkire 
nézve már ma eléggé hozzáférhető. Ez tükrözi vissza az ős keresz- 
tény szellemet s nem az egyes felekezetek hittani könyvei. Ebben 
Jézus az élet célját így tűzi ki: , Legyetek tökéletesek, mint a ti 
mennyei Atyátok tökéletes". Máté 5 r. 48 v. , Keressétek először 
Istennek országát s annak igazságait s mindenek  megadatnak 
MEKtEKESEMAtÓSONT 433 V 

Az a kérdés, hogy a különböző irányzatok közűl, melyiket 
kövessük ? Melyik eszményt válasszuk, amely szerint aztán egész 
életünket berendezhetjük ? Az életfilozófiának éppen az a feladata, 
hogy e kérdésre megnyugtató és kielégítő feleletet adjon s mutas- 
son rá arra az életcélra, amely az emberi természetnek leginkább 
megfelel s a melyet követve rendeltetésünknek megfelelhetünk. 

Szitnyai mielőtt az élet igazi eszményére rámutatna, vizsgálja 
magát az életet s fölteszi a kérdést: mi az, ami az életnek tartal- 
mat, értéket ad? mi az, ami azt kedvessé teszi reánk nézve ? Sze- 
riate a , tartalmas" és , kivánatos" életnek egyik eleme az öröm. Ez 
az öröm kétféle: testi és lelki öröm. Minden egészséges szervezet 
óhajtja és keresi az örömöket. Ebből következik, hogy azt, ami 
kéjt és örömet nyújt, szeretjük. A szeretet is az örömnek egyik 
faja. Így lesz ,az öröm és a szeretet életünk egyik eszménye." 

Bár tudjuk, hogy a hédonizmus is egyik legrégibb tana az 
erkölcstannak, mégis a kéjvágyat és az örömöt nem fogadhatjuk 
el az élet eszményéül. Nem még akkor sem, ha felsőbb és nemesebb 
örömöket értünk rajta. Örőmökre szűkségünk van az életben, de 
tudnunk kell azokról lemondani is. Nem az a legjobb és legeszmé- 
nyibb élet, amelynek a legtöbb kéjben és örömben van része. Sőt 

gondolatunk szerint a legjobb és a legnemesebb életre nézve a kéj 
és öröm igen mellékes tényezői a boldogságnak. A szeretetet nem 
tudjuk úgy tekinteni, mint az örömnek egyik ,faját." Sőt azt ne- 
vezzük igazi szeretetnek, ami a megpróbáltatások, a csalódások az 
áldozatok és keserűségek tűzpróbáját is kiállja. 

Szitnyai is érzi és látja, hogy ez az egoizmus nem lehet az 
élet ígazi célja s ezért mondja tovább: , Társadalmi élet csak úgy 
lehetséges, ha az egyén egoizmusa más egyének egoizmusával, érvé- 
nyesűlési törekvéseivel megfér, valami compromisszumra lép, hár- 
moniába jő." Az embereknek egymás közötti viszonyát s mindenik- 
nek a kor fejlődését biztosító cselekedeteit az erkölcsi törvények 
biztosítják, melyeknek lelke az erkölcsiség. Az erkölcsiség vagy az 
erkölcsi jó egy újabb eszmény, amely az embert olyan tettekre 
segíti, melyek a ,társadalmi élet feltételeinek megfelelnek." Az 
erkölcsi jó mellett az igaz és szép eszméje az, ami az életnek tar- 
talmat ad s így azok is az emberi élet eszményéűl tekintendők. 
Ezek alapján Szitnyai az élet célját így határozza meg : , Egyénisé- 
günknek oly kifejezése, mely 1. nemes örömökben minél gazda- 
gabb, tartamára minél hosszabb életet biztosítson, 2. mely arra 
kényszerítsen, hogy a legnemesebbekért (jó, igaz, szép) s így a 
köz javáért tudjunk munkálkodni." " Szerinte ebben benne vannak 
az egyén és a köz boldogúlásának összes feltételei." 

Szitnyai midőn az élet célját ezekben tűzi ki, akkor tulaj- 
donképpen compromissumot létesít az egoizmus és az altruizmus 
között. Az egyiknek szélsőségeit a másik által kívánja korlátozni. 
Bár mi is elismerjük, hogy úgy az egoizimus, mint az altruizmus 
egyoldalú elmélet s a kettő közötti kompromisszum talán a legkö- 
zelebb van az igazsághoz; mégis azt az életeszményt nem tartjuk 
mindenekben megfelelőnek. Hogy az örömöket nem fogadjuk el 
életcélúl, arról már szólottunk. A köz java is igen tág és igen 
bizonytalan fogalom arra, hogy az élet céljáúl tekintessék. Mi a 
köz java? E kérdésre a hány ember, talán annyi feleletet ad. A 
reformator a régi intézmények megsemmisítésében, a konzervativ 
gondolkozású azoknak a fentartásásan véli a köz javát szolgálni. 
Sőt az egyéni érdek is legtöbbször a közjó nevében követeli a 
maga érvényesülését. Olyan eszményt tehát, amely annyira homá- 

lyos és annyi félreértésre adhat alkalmat, el nem fogadhatunk. Mi 
megmaradunk amaz ethikai ideálizmus mellett, melyet a keresztény- 
ség képvisel, amely szerint az ember célja erőinek és tehetségei- 
nek minél teljesebb kifejtése által a lehető tökéletes élet megvaló- 
sítása s ez által istenországának terjesztése e földön. 

Az élet céljának kitűzése után az életfilozófia részletesen vizs- 
gálja a boldogúlás útját, vizsgálja a különböző ösztönöket, mint 
egyéniségűnk fő rugóit; vizsgálja magasabb lelki vágyainkat és 
érzelmeinket, amelyeknek koronája az erkölcsi érzelem s itt a mi 
eszményünk az erkölcsi jó. Igen természetes, hogy Szitnyai min- 
denütt az általa felállított mértéket alkalmazza s annyiban tekinti 
ezeket hasznosáknak vagy károsoknak, amennyiben az általa kitű- 
zött életcélt elősegítik vagy annak ellene vannak. Magasabb érzel- 
meink közé számítja a vallási érzelmet is, amely szerinte , öröklött 
dispozición" alapúl s agyvelőnk szerkezetében birja egyik alapját." 
A vallás mint Istenben való hit , midőn a filozófia és a tudo- 
mány a legvégsőbb dolgok pozitiv tudására nézve megakad, tovább 
vezeti az emberi gondolkodást. Érzékfeletti, transcendentalis régiókba 
jut így az emberi elme, hogy így egészen egységes befejezett, szi- 
vünket is kielégítő világképhez juthasson. A vallás tehát, e szempont- 
ból betetőzi, kiegészíti azt a világképet, melynek a tudomány csak 
egy részét tudta és tudja megrajzolni." A vallás, mint erkölcstan 
,erényre tanít." Így tehát a vallás ,az egyén, a társadalom és az 
állam életében rendkívűl fontos missiót teljesít" s végeredményé- 
ben oda vezet, a hova a , filozófiai moral," Ha pedig azt is elgon- 
doljuk, hogy a vallás az istenség forgalmában ,a minden tökély 
idealját" állítja előnkbe, akkor átlátjuk azt az igazságot, hogy a 
vallás és életfilozófia nem ellenségek, hanem egymásnak segítőtársai. 
Készséggel nyugtázzuk a tudós irónak ezen kijelentéseit, valamint 
azt is, amelyet a vallás jövőjére nézve tesz, midőn így szól : , Bizo- 
nyos, hogy a minden irányú és feltartóztathatlan fejlődés és hala- 
dás sokat fog rombolni az egyes vallások tanain, sok megdönthe- 
tetlennek hítt dogmát fog megdönteni, tisztúltabb, tökéletesebb 
tanokat fog létrehozni, a tudományt, az életet, a vallást közelebb 
hozza egymáshoz, mindjobban lerombolja a felekezeti korlátokat, 
de soha nem lesz idő, hogy valamilyen hit nélkűl élhessen az em- 

További eszményünk az igaz és a szép. Ezeknek keresése ís 
emberi természetűnkben leli magyarázatát. Szitnyai szerint ezek is 
annyiban járúlnak hozzá boldogságunkhoz, amennyiben a kitűzött 
életcélt elősegítik. Sok hasznos és kedves gyakorlati tanácscsal 
szolgál a jeles filozófus e fejezetek alatt. De mi nem kisérhetjük 
ezúttal fejtegetéseit, hanem jó lélekkel ajánlhatjuk mindenkinek 
azok elolvasását. Mi rátérünk az egyéniség alkotó elemeinek a leg- 
főbbikére, a , lelki működés koronájára" : az akaratra. 

Az akarat Szitnyai szerint akkor áll elő, ha ,a vágy képzetei 
(s érzetei a megfelelő mozgást létesítik". Azonban a vágyak ren- 
desen tömegesen lépnek föl s így keletkezik egy belső küzdelem 
a vágyak között. Az egyén ilyenkor fontolgat s fontolgatásának 
eredménye az elhatározás. Az elhatározásnál az egyén képzetei 
érzetei, szervezeti diszpoziciói működnek közre, melyeket indító 
okoknak nevezünk. Amelyik vágynak a legerősebb indító okai 
vannak, az lesz a győztes a küzdelemben. Az elhatározást követi 
a mozgás vagy a cselekedet. Ezek alapján Szitnyai az akaratot így 
határozza meg: , Az akarat vágyképzetekből vagy érzetekből eredő 
" olyan állapota a tudatnak, mely állapotban a leghatalmasabb érzet 
vagy képzet a kielégítésre szolgáló mozgást vagy cselekvést léte- 
síti".! , Amint a szív dobog — mondja tovább — a gyomor 
emészt, a vese elválaszt, a nélkűl, hogy mi ezek működését tet- 
szésünk szerint szabályozhatnók, úgy indul meg akaratunk, mint 
egyéni természetünk és a motivumok összműködésének eredménye". 
Szitnyai szerint ebből kettő következik: először, hogy akaratunk 
nem valami különálló lelki erő, hanem eredője, resultatuma külön- 
féle elemeknek; másodszor, hogy abszolut szabad nem lehet", ? 
Így hát védelmébe veszi a determinizmust s ezt a védelmet egé- 
szen a fátumban való hitig viszi, mert szerinte a fátum nem egyéb, 
mint , a kérlelhetetlen törvényeknek, az okozatiságnak az elismerése". 

A természetben a kérlelhetetlen törvényszerűségnek, az oko- 
zatiságnak és a vaskövetkezetességnek mi is hívei vagyunk. Ezért 
a csoda lehetőségét kizárjuk. De a természeti és lelki törvények 
ugyanazonosságáról még a Szitnyai erőteljes fejtegetései sem tud- 
tak meggyőzni. A kérlelhetlen szükségesség uralkodik a természet- 
ben, de szabadság van az ember lelki világában. Az ember lelki 

életének megnyílatkozását nem lehet a test törvényeiből kimagya- 
rázni. , A" gyomor emészt" az igaz. Ide nem kell egyéb csak jó 
gyomor és táplálék. De, hogy a különböző kivánságokból elő- 
álljon az akarat, ide nem elég valamely öntudatlan testi működés, 
hanem Szitnyai szerint is az ember , fontolgat" s a fontolgatás 
eredménye az elhatározás. A fontolgatás már nem testi, hanem lelki 
működés. Így szól bele a vágyak és kivánságok küzdelmébe a 
józan ész és a lelkiismeret. Az olyan elhatározást, a mi ezek nélkűl 
tisztán a testi vágyak és ösztönök alapján jön létre, nem is lehet 
emberi elhatározásnak mondani. Így tehát az én eszem, az én ön- 
tudatom, az én lelkiismeretem az, aminek döntő szava van az én 
elhatározásomnál. Ha valamely külső kényszer ezeket meg nem 
semmisíti, akkor én szabadon határoztam el magamat. Sokszor és 
sokan kifejtették már azt, hogy a determinizmus mellett nem lehet 
szó erkölcsről, nem erényről és bűnről s nem felelősségről. Azért 
ezekre nem térünk ki. De hát mire valók az életfilozófiának szép 
tanácsai ? mire való az élet célja fölött töprengeni? mire való ma- 
gasztos eszményeket állítani az ember elébe, ha az ember a vak 
szükségesség törvénye szerint megy oda, a hova vérmérséklete vagy 
öröklött hajlamai ragadják? Gondolatunk szerint az ember több 
mint az állat. Ő erkölcsi személy. Ettől pedig elválhatatlan az aka- 
rat szabadság s ezzel együtt a felelősségérzet. Ez az erkölcsiség 
alapja. 

Az életfilozófia legnehezebb problemája a halál, a  meg- 
semmisülés gondolata. A halál gondolata mindig félelemmel jár. 
És pedig mennél több jót vettünk az élettől, mennél több örömben 
és boldogságban volt részünk: annál kinosabb és gyötrelmesebb 
a halál gondolata. Ennél a kérdésnél — Szitnyai szerint — ,az 
életfilozófia megakad s nem tud megnyugtató és kielégítő gondo- 
latot nyújtani. De amit a tudomány meg nem adhat, azt megad- 
hatja a vallás. Itt tünik ki legjobban, hogy mily nagy kincs azzal 
a tudattal élni az egész életet, azzal a gondolattal halni meg, hogy 
a halál után egy más világon tovább folytatjuk az életet, sőt egy 
szebb, jobb örökkévaló életet élünk majd. Az ily meggyőződés 
nemcsak az életet teszi elviselhetőbbé, de a halált is"." [Ily nagy 
kincs a vallás az életben. Sőt mi azt is hozzá tesszük, hogy a 
mély hít nyugodtabb életet, derűltebb kedélyt és józanabb élet- 

nézetet eredményez. Bár Szitnyai az optimizmusnak és pesszimiz- 
musnak egészen más forrásaira mútat rá: mi azt mondjuk, hogy 
ezek is a vallásossággal szoros kapcsolatban vannak. Csak hitetlen 
és vallástalan ember látja az életet olyan sötétnek és ridegnek ; de 
a hívő minden eseményben és jelenségben egy bölcs Isten intéz- 
kedéseit látva, fölemelkedik az optimizmus derült magaslatára. Amíg 
végül a hívő előtt a halál kapújában egy szebb és jobb élet kilá- 
tásai nyílnak meg; addig a hitetlen kénytelen megelégedni azzal a 
sovány vigasztalással, hogy jó tetteinek emléke megmarad az utó- 
dok lelkében. 

Vallás és életfilozófia, tehát nem vetélytársak és nem ellen- 
felek a mindennapi életben sem, hanem, ha különböző útakon és 
eszközökkel is, de egy célra: az élet javítására és boldogítására 
törekednek. Gondolatunk szerint az volna az eszményi állapot, ha 
a vallás sok felesleges terhétől megtisztúlva, igazán szolgálhatná a 
maga nagy hivatását s lenne minden vallás — életfilozófia. 


Bessenyei György, mint a magyar peda- 
gógiai gondolkodás tanúja. 
Irta: Imre Sándor, 


1760 után gyorsan megélénkül a magyar pegagógiai gondol- 
kodás. Jele ez annak a kapcsolatnak, mely a nemzeti törekvések 
élénkülése és a nevelés iránt való érdeklődés között annyira ter- 
mészetes. A keltő kölcsönös hatásának vizsgálata nyilván elénk 
állítja azt a tényt, hogy valahányszor csak foglalkoztatta a nemzeti 
élet megújítása a lelkeket, mindannyiszor ott volt az érdeklődés 
tárgyai között a nevelés kérdése is. Mindazok az írók, kik nálunk 
a XVIII. században, a magyar pietisták működését követő szünet után 
pedagógiai műveket adtak ki, majdnem kivétel nélkül bizonyságai 
ennek a nem is új állításnak. Weszprémi Istvánnak egészségre 
nevelő könyvecskéjében épúgy megtaláljuk erre az adatot, mint gróf 
Székely Ádám Locke-fordításában. Minél közelebb jutunk az 1790/91. 
országgyűléshez, annál elevenebb a mozgás a nevelés területén is. 
A Ratio Educationis bizonyára nagyon részes ebben, de semmi 
esetre sem ez idézte elő azt a jelenséget, hogy a szűken értett, 
iskolai nevelés körénél sokkal nagyobb mezőn nyíltak a pedagógiai 
gondolkodás virágai. Ezek természetesen igen különbözők. Van 
köztük útszéli bojtorján is, de van olyan is, mely vadon nőtt ugyan 
s úgy magában tönkre is ment, de ha okos kertész észreveszi, dísz- 
növénnyé válhatott volna. A pedagógiai gondolkodásnak. ilyen- 
forma sorsa volt nálunk. Weszprémiben, Orczy Lőrincben, Faludi 
Ferencben s a többiben fel-felötlik, aztán eltűnik ismét. Petrovszky 
Sándor pedagógus lelke megíratja Molnár Jánossal a ló nevelésről 
szóló 15 levelet s A Pásztor Ember Könyvével igyekszik felemelni 
a legegyszerűbb magyarok elhanyagolt rendjét, de példájához kö- 
vető nem csatlakozik s maga Molnár János, a sokat tudó és nagy 
jóakaratú jezsuita sem tudja az eszme jelentőségét egészen felfogni, 
pedig egész működését a nevelés gondolata irányította, 

Egész irodalmunk megújulásával egy időben esik meg a vál- 
tozás a pedagógiai gondolkodásban is. Eleintén egyszerű gyakor- 
latiság a szabályozója; csak hézagos nyomok sejtetnek aftélét, 
mintha a nevelésre vonatkozó gondolatok egységes vílágnézetből 
eredő egységes pedagógiai felfogás részecskéi volnának. Egy ideig 
nem találjuk meg a nevelés szabályozó erejű végső kérdéseit, ami 
megérteti azt is, hogy a nevelés intézményének egységes szerve- 
zete is hiányzott. 

A XVIII. század hetvenes éveinek végén már látható a vál- 
tozás Később a fordításokon kívül eredeti művek is tisztán CsOo- 
portosulnak egyes szempontok szerint s e csoportokban már ész- 
lelhetjük a fejlődést mutató különböző irányokat. Az iskolai tanítás, 
a módszer kérdése (Nagy György János, Wályi K. András) mellett 
találunk az iskola ügyét általánosabb szempontból tárgyaló műve- 
ket (Kovács F. I. ; Nothankerss freimüthige Betrachtungen ; Kazinczy 
F.), iskolai rendtartásokat. Amint az érdeklődés és a fontosság 
érzete terjed, megjelennek a szülőktől s szülőknek írt pedagógiai 
művek (Szalai, Mészáros, Bay Patai, Putnik), melyekben nagy tér 
jut a nőnevelésnek. Sorra jelennek meg a nevelést magasabb néző- 
pontból tárgyaló iratok (Simai, Szentmiklósi, Perlaky, Bielek, Ne- 
meskéri Kontor János, Beregszászi) és ezek általános elmélkedése 
mellett mindinkább megerősödik a nevelés nemzeti jelentőségének 
a fejtegetése is: a nevelés, nemzeti közművelődés, nemzeti nyelv 
közös ügyének komoly és rendszeres tárgyalása (Kovács mérnök, 
Rácz Sámuel, Wályi K. András, Kármán József). A meginduló folyó- 
iratok szerkesztői tudatos és erélyes szolgáivá szegődnek a nevelés 
ügyének ; még akiben a közművelődésnek talán nem is szabatos 
fogalma él, az sem téveszti szeme elől az iskolát: annál nagyobb 
figyelemmel gondozza a nevelés ügyét az olyan emelkedett szellem, 
amilyen például a Hadi És Más Nevezetes Történeteket kormá- 
nyozta. 

Eszerint a pedagógiai irodalmat egészében nézve, megtaláljuk 
a széles kört, a magasabb nézőpontot, látjuk a nemzeti haladás 
gondolatában a nevelés határozott célját is. Ez azonban nem szűn- 
teti meg a részletekben az esetlegességet, a közönségesen értett 
gyakorlatiságot. Még nem mondhatjuk, hogy a pedagógiai gondol- 
kodás fejlődésében előttünk áll az a személyiség, kiben a nevelés 
eszméje illő magaslatból irányítja és vezeti a gyakorlatias nézeteket. 

Irodalmunk megújulásának a történelem által elismert vezére 

Bessenyei Cyörgy. Sem nevelő nem volt, sem a nevelés nem volt 
működésének főirányítója, ha ugyanis a nevelést a szokott korlá- 
tok között értjük s nem terjesztjük ki mindazokra a törekvésekre, 
melyek létező viszonyok megváltoztatására, magasabb világfelfo- 
gáshoz való felemelésre vagy épen világfelfogás megadására irá- 
nyulnak. Amint így értjük a nevelést, akkor Bessenyeit mindjárt 
ezekhez a magasabbrendű nevelőkhöz kell sorolnunk, mert tanul- 
mányozásra indítója és írói tevékenységének forrása az elmélkedés 
ösztöne volt. Ennek az ereje késztette arra, hogy eredményeit má- 
sokkal közölje, mert látta épen hazájában az elmélyedés fogyaté- 
kosságát, korának szellemi állapota indította arra, hogy tehetségét 
s tudatosan megszerzett ismereteit ez állapot megváltoztatására 
használja fel. Az még nem pedagógus, kinek az iskolában végzett 
munka adja a kenyeret, az ilyen ettől még lehet egészen ellentéte 
is a nevelő fogalmának. Sokkal közelebb van ennek a megteste- 
süléséhez az olyan író, kiben — mint Bessenyeiben is — a gondol- 
kozás iránya abban az egyetemesebb keretben a neveléshez vezet, 

Nem is filozófus Bessenyei abban az értelemben, hogy filo- 
zótfus az, ki önállóan keresi és meg is találja a világ magyarázatát. 
Bessenyeinek önálló filozófiai rendszere nincsen. Azonban, itt meg 
csökkentjük a követelményt, a filozófust tágabb értelemben vesz- 
szük s ez Bessenyeire ráillik. Elég az, hogy a nyert indítások alap- 
ján meggondolta az életnek azokat a kérdéseit, melyek iránt lelké- 
ben kétely merül fel, saját élete folyását és a körülötte folyó életet 
vizsgáló szemmel nézte, mindenről véleményt is alkotott. Ezt tudva, 
ismét nyertünk egy alapot arra, hogy Bessenyeiben az elmélkedőt 
számba véve, gondolkodásának nevelési irányát keressük. 

E keresés nem önkényes és nemcsak külsőségből ered. 
Imént jelzett megítélése ugyan már magában is indokolná a hoz- 
záfordulást, irodalmi vezérként elért hatása remélhetővé tenné a 
keresés eredményét is. Ennél több értelme is van azonban ennek. 
Munkái sorából címével is külön válik az Anyai Oktatás. Ennek 
köszönheti, hogy a magyar pedagógíai irodalom történetében eddig 
is helyet kapott. (Kiss Áron: A magyar népiskolai tanítás törté- 
nete. 105 I.) Ott nem részesülhetett bővebb tárgyalásban, de any- 
nyit mégis megemlít róla Kiss Áron, hogy az Anyai Oktatás gon- 
dolatai egy filozóf lélek tükrei. Sőt rámutat arra is, hogy Bessenyei 
a Holmiban is sokszor érinti a nevelés ügyét, reszint visszaemlé- 
kezve iskolai életére, részint eszméket hordva fel a nevelés körül 

(Kiss Á. szavai, ugyanott). Ez a rövid utalás már sejteti, hogy az 
a határozottan nevelési műve nem kirívó különöszség a többi kö- 
zött. Munkáiból kétségtelen, hogy az Anyai Oktatás teljesen meg- 
felelt lelki irányának s így annak a bizonysága, hogy Bessenyei 
gondolkodása alapjában pedagógiai értékű gondolkodás. Ennek 
bizonyítására törekedve, el kell oszlatni itt először is azt a téve- 
dést, melylyel Széchy (Závodszky) Károly Bessenyei életrajzában 
(Pest, 1872. 77 I.) épen lelki irányát helyezi helytelen megvilágí- 
tásba. Ugyanis Bessenyeiben némi kettősséget vesz észre Széchy; 
ugy látja, hogy mikor még vére pezsgett, vágya gerjedt, fantáziája 
ragadta, ábrándokat űzött: akkor a költészetet ápolta Bessenyei s 
mikor már vére lecsendesedett, ítélete higgadt, esze uralgott, tapasz- 
talata beszélt: akkor tanított, akkor a bölcsészetet szolgálta. Ahogy 
a pszichologia tanít, veti utána Széchy. Csakhogy a lélektan taní- 
tásából más következik, még pedig az, hogy nem fejlődött volna 
ki Bessenyeiben a tanító, bölcselkedő irány, ha nem lett volna meg 
erre lelkében a határozott hajlandóság. De megvolt. A tanulmányok 
nagy hatással vannak fejlődésünkre, semmi kétség ebben; de ab- 
ban sem, hogy nem folytatunk állandóan olyan tanulmányt, mely 
lelkünk irányának meg nem felel. Már pedig Bessenyei — munkái 
bizonyítják — igen sokat olvasott s mindíg egy irányban. Sőt az 
irodalomtörténeti kritika könnyen kimutathatja, hogy utolsó müve 
(A természet világa vagy a józan okosság) ugyanazokat a gondo- 
latokat foglalja magában, melyek igen nagy részét mintegy 30 év- 
vel azelőtt már nem is egyszer előadta (Die Geschafte der Einsam- 
keit s a Holmi). Ez arra mutat, hogy gondolkodása nemcsak a 
meghiggadás hivatalos idejében vált bölcselkedővé, hanem az volt 
kezdettől fogva. 

Nincs miért egyéb bizonyítékot keresnünk, eléggé igazolja 
ezt a Bessenyei nevéhez füződö két munka: Pope, Az Ember 
Próbájának a fordítása (1772), meg a Bessenyei György Társa- 
sága (1777). 

Az Embernek Próbája természetesen nem számít eredeti mű- 
nek, mint fordításnak pedig nem lehet a tartalmából Bessenyei 
gondolkozásának rajzát adnunk. Azért mégis bizonyíték. Bizonyítja, 
hogy a fordító szükségét érezte egy s más kérdésben a világos- 
ságnak, kétségei eloszlatásának. Úgy látszik, az Isten felsőbbségé- 
ben, a természet rendjében való határozott megnyugvás hatással 
volt reá s úgy kell lennie, hogy ezt a hatást akarta elősegíteni 

szélesebb körben is, azért fordította le magyarra a megkedvelt 
elmélkedéseket. Pope műve elvezette Bessenyeit bizonyos nyugodt 
megállapodásra s az emberek és önmaga megítélésére határozott 
szempontot adott neki. Egészen a pedagógus hangja csendül meg 
a munka erkölcsi célzatú részeiben, melyekben az emberi lét erkölcsi 
feltételeit keresteti és magyaráztatja az íróval a pedagógiai eszme; 
ennek az élete látszik ott is, hol a nemesi születés, nagyság, a 
világ jó rendjében való megnyugvás, a mindenség, a közönséges 
jó és más efféle kerül szóba. Ezek megítélése egészen tiszta s a 
munka józan világfelfogás tükre. Azt a gondolatot ébreszti az 
olvasóban, hogy e mű tanulmányozása és lefordítása teljesen alkal- 
mas előkészület egy pedagógus gondolatainak kifejtéséhez. Az ön- 
szeretet és közjó viszonyában az egyén és a közüsség egybefüg- 
gését tüntetve fel, a nevelés egyéni és társadalmi felfogásának 
egyeztetését teszi könnyen lehetővé, s felidézi azt a gondolatot, 
hogy aki a természet rendjét vizsgálva, e könyv megállapodásaira 
jut, abban megvan a hajlandóság nemcsak a létező állapot birála- 
tára, hanem annak megváltoztatására, az eszményihez való közeli- 
tésére is. Ez itt a szerzőre vonatkozik, de csaknem teljes mérték- 
ben a fordítóra is áll. Vajjon hogyan érthetnők meg Bessenyeinek 
Pope műve iránt feltűnő érdeklődését, ha ez nem saját lelke szük- 
ségeinek az érzésén alapulna? Mi magyarázná meg e munkával 
való ismételt foglalkozását, ha annak gondolatai az ő agyában 
rokonokra nem találtak volna? Az a tagadhatatlan állandó hatás, 
melyet Pope gondolkodása Bessenyeire tett, összevetve ennek min- 
den írásából kitetsző irányával, egészen meggyőz arról, hogy Bes- 
senyeit elmélkedő hajlama tette Popenak annyira barátjává. Így ez 
azt is jelenti, hogy a magyar író nem közönséges utánzó, hanem 
a rokon lélek tudatos követője. 

E fordításnál többet bizonyít a Bessenyei György Társasága 
c. kis kötet némelyik darabja. Ezek nagyobbára költői művek; 
jobban mondva versek; abba a csoportba valók tehát, mely Széchy 
szerint a vér pezsgése, a vágyak gerjedése idején keletkezett. És 
itt mégis azt látjuk, hogy Bessenyei is, egész társasága is épen 
költőnek mondhatja magát legkisebb mértékben. Ez a költészet 
ugyanis hijával van a költői képzeletnek, a fennen szárnyalásnak, 
ebben a költészetben az elmélkedés ér legtöbbet. Már 1772-ben, 
az egyik darab keletkezése évében, mintegy egész bölcselkedésének 
végső . eredményeként írja Bessenyei Barcsaynak : 

Világunk lármáját mi haszna kergetjük, 
Végét, sem kezdetét — látod — nem érthetjük. 


Összes későbbi munkáiban is uralkodó gondolatát már itt 
kimondja : 


. . . felleltem, hogy józan törvényünk, 
Akármit gondoljunk, csak örök Istenünk. 


Erre a megállapodásra , földünk bölcseinek forgatása, a ter- 
mészet szavának hosszas hallgatása" után jutott el s e sorokban 
egész későbbi elmélkedésének, sokszor és bőven kifejtett gondo- 
latainak lényegét adta elő. 

Ha ez így van, ha sok idővel későbben keletkezett műveiben 
sem jut tovább a kezdetben írottak megállapodásainál és főként, 
ha ezt már kezdetben világosan előre látta: mire való volt akkor 
a sok írás, a sok ismétlés? Ennek már kevésbé volna egyéni 
jelentősége. Az egyén lelki érdeke csupán addig kívánja az elmé- 
lyedést, amíg nem jut el valami megnyugtató eredményhez. Amint 
idáig eljutott, az azontúl történő fejtegetésben már a kifelé irányuló 
célzatot kell előbbrevalónak tartanunk, akkor már tudatosan vagy 
öntudatlanul az a pedagógiai gondolat a vezető, hogy ezzel a meg- 
szerzett megnyugvással, végeredménnyel hasznot tegyen az ember, 
ahhoz másokat is elvezessen. Ez a gondolat természetesen csak 
olyanban keletkezik, ki másokban, a tömegben a vezetés szükséges 
voltát s önmagában a vezetésre való indítást észrevette. 

Egészen bizonyosnak látom, hogy Bessenyei lelki iránya alap- 
jában nézve is az elmélkedés volt és nem csupán a korral járó 
meghiggadás tette elmélkedővé. Kétségtelen az is, hogy mivel a 
főgondolatoknak újabb meg újabb kifejtése neki nem tehette már 
nagyobbá megelégülését, ennek a fejtegetésnek másokra kiható 
célja volt. Bessenyei György Társasága darabjai között van , Egy 
Professorhoz" intézett levél s ebben az a kérdés: vajjonTmi az 
igazibb vezér, melyik fejezi ki hívebben a természet törvényének 
igazságát: a szív-e vagy a lélek? A lélek nála egy az értelemmel 
s így itt az ész és szív sokat feszegetett kérdése áll előttünk. 
Mivel Bessenyei annyira nem bölcselő, hogy problémákat önma- 
gukért fejtegessen, igen könnyen hajlik az olvasó arra, hogy e 
levéllel is a másokért való cselekvés, a világot gyújtás szándékát 
bizonyítsa. Ez a szándék teremti meg , A Filozófus"-t (1777), mely- 
nek ajánló sorai a mindkét ágon levő nemes magyar ifjúságot intik, 

hogy ismerjük meg egymáshoz való . hívségünket, gondolkozzunk 
nagy hazánknak terhéről és igyekezzünk valósággal nemesek lenni ; 
. tartalma meg gyarló alakjában is nyújt egy s más jó gondolatot 
ilyen irányban. Hunyady János élete és viselt dolgai (1778) tele 
van tanító elmélkedéssel, az ember gyengeségére, romlottságára 
való sokszoros vonatkozással, mintha Hunyady történetét csupán 
ezek kedvéért, a nevelő hatásért adná elő. A Holmi (1779) Jelen- 
tés nevű bevezetése szerint a magyarság előmenetelén dolgozik ; 
másutt (V. rész) nem törődik vele, bármit mondjanak is róla, csak 
igazíthasson és másokat boldogíthasson munkái éltal. Látja ugyan, 
hogy a sok könyvnek nincsen megfelelő haszna, az emberek nem 
válnak ezek által jobbá, sem szenvedéseik nem csökkennek, de ő 
mégis ír, mert olyan mint a növény, melynek nőnie kell, akár 
meleg nap éri, akár híves eső. Pedagógiai célzatát fejezi ki a Holmi 
XX, részében: Bessenyeit a lelke arra ösztönzi, hogy írjon magyar 
polgártársainak a jó erkölcsökről, tisztogassa anyanyelvüket, mondjon 
nekik mély dolgokat; jutalma az lesz, hogy emberi szíveket teremt, 
szaporítja a jót s kicsinyíti a rosszat. Szép dolog — írja — szép 
oktatással az emberi vadságot, tudatlanságot, kegyetlenséget fogyasz- 
tani és a szívekbe szelid, édes erkölcsöket ültetni. Még szebben s 
részletesebben nyilatkozik ez a törekvése , A természet világa vagy 
a józan okosság" (1801; Régi Magyar Könyvtár Bp. 1898. 7.) elő- 
szavában, hol — akárcsak 25 év múlva Széchenyi — azt írja, hogy 
sírjában is boldog lenne, ha a közboldogság templomának oszlopa 
alá egy követ letehetne. CGeniuszához intézett , Világosítása" (224 
verssor) e műve feladatául azt tűzi ki, hogy az embert fedezze fel 
s erkölcséről ítéljen : 


Te az embert vizsgáld s elmét, bölcseséget 
Fontolj benne, hasznot, erőt, gyengeséget. 

Változz természetté tehát verseiddel, 

S józan okossággá elmésségeiddel : 

Hogy az ember, java miben áll, tudhassa, 

Benned mint tükörben magát megláthassa. 
Amely erkölcsökre szüntelen szükség van, 

Azt beszéld . .a 


Tanítsa e könyv az együgyűeket, fedezze fel előttük szép 
okoskodással, hogy mi a sorsuk, tanítsa őket tapasztalással ; magya- 
rázza meg nekik, hogy mit tarthatnak meg maguknak s mivel tar- 
toznak a hazának, hol van a határ az ember és a polgár közt, mi 

bennünk a természet s a szokás, hol van a tévelygések közt az 
igazság s hogy a mások iránt való emberség örökös tartozás és 
magának is nyereség. 

k 

Mindez természetesen csupán bevezetés ahhoz, hogy Besse- 
nyeit a nevelői gondolkodás szempontjából tanulmányozzuk, amire 
e közlés ösztönözni akar és indokolása is annak, hogy Bessenyei 
törekvéseit pedagógiai célzatúnak mondjuk. A természetvilága C. 
munkájának idézett, új kiadása a bevezetésben Bessenyei gondol- 
kodásáról azt a jellemzést adja, hogy szétfolyó s nincsen egységes 
középpontja. Pedig van középpontja, egyesítő, gondolkodásában 
egységet teremtő gondolata: a nevelés gondolata. 

Ha ezt állítjuk Bessenyei eszmekörének közepébe, egészen 
világossá válik, hogy annyi mindenféle /Aolmiról szólva mindig 
egyre gondol. Így nézve, a gondolatoknak két nagy csoportja válik 
külön. Egyik csoport a pedagógiai alapgondolatok, vagyis az álta- 
lános, mintegy elméleti keret, melyben elhelyezkedik a gondolatok 
másik csoportja: a nevelés akkori gyakorlatára, jobb módjára 
vonatkozó egyes nézetek, Természetesen össze kellene ezeket sok 
műve küiönböző helyeiről állítanunk s megvizsgálnunk: milyen 
mértékű a szerves kapcsolat a két csoport tagjai között. E vizs- 
gálat eredménye dönti el, hogy vajjon milyen hely illeti meg Bes- 
senyeit a magyar pedagógiai gondolkodás történetében. Az elmon- 
dottak csupán annyit mutatnak, hogy ilyen vizsgálódásra van ok, 
mert a Bessenyei nevelő célzata egészen világos. Ennek részletes 
kifejtése . és bizonyítása nemcsak az ő helyes megítéléséhez 
járúlna hozzá, de a magyar nevelés történetét is becses és érdekes 
adattal gazdagíthatná. 

És igen sok ilyen adathoz jutnánk, ha az irodalom történetén 
ebből a szempontból néznénk végig. 


Dávid Ferenc és kora. 


Irta: Dr. Borbély István. 
(Folytatás.) 


Volt a segesvári országgyűlésnek más végzése is, mely a hit- 
felekezetek békéltetését célozta. A mióta a politikai zavarok lefog- 
lalták a fejedelem s tanácsosai figyelmét, a protestáns prédikátorok 
szakadatlan buzgalommal terjesztették kálvinista hitüket: a lutherá- 
nusokkal való összezördűlések napirenden voltak, különösen a 
templom használata miatt volt sok egyenetlenkedés. E zavarokat 
elitézendő, végezte a gyülés, hogy ahol csak egy templom és két 
felekezet van, istentiszteletüket naponként fölváltva végezzék, To- 
vábbá: minthogy az urvacsora kérdésében a lutheránus és kálvi- 
nista papok közt kitört versengést az őfelsége által két év előtt. 
elrendelt meggyesi zsinat nem egyenlítette ki, 15 nappal azután, 
hogy őfelsége visszatért Fehérvárra, Enyedre hivassanak meg mind- 
két fél papjai, hol más kegyes férfiak s őfelsége egyik tanácsosa 
jelenlétében vitatkozás tartassék. A meghatározott zsinat Nagy- 
enyedre április 9-én gyűlt össze. Elnök a fejedelem megbízásából 
Blandrata György volt. 

Miért épen Blandrata ? Hiszen ő nem volt iít az előzmények- 
nél; eddigi erdélyi szereplése sem volt ilyen irányú. Hát az igaz, 
hogy a magyar történelemben eddig csak mint diplomata szerepelt, 
" de külföldi élete majdnem kizárólag reformátori működésével állott 
kapcsolatban. Miután Izabella királyné kiséretében elhagyta Erdélyt, 
öt évet töltött Genfben s Kálvinnal élt bizalmas barátságban. Látta 
Servetót máglyán kiszenvedni, ismerte a libertinusok tanításait s 
titokban értesült az örökös rettegés miatt idő előtt elsorvadt Socinus 
Laelius elveiről. 1558-ban már oly biztosnak érezte pozicióját 
Genfben, hogy nyílt vitát mert állani Kálvinnal Krisztus szemé- 
lyéről. Bátorsága vesztét okozta, mert a városi hatóság gyanuba 

fogta s börtönbe akarta juttatni. Csak nehezen tudott elmenekülni. 
Útját Lengyelország felé irányozta." Lengyelországban ez időben 
kezdett elterjedni a szocinianus reformáció. E mozgalom élén 
Stancaro állott, ki legelőször Pinczow vidékét térítette át. Amikor 
Blandrata megérkezett, már folyt a küzdés Krisztus embersége vagy 
Isten voltáért. Ő azzal kezdett a vitához, hogy az 1560-ki zsínat 
elé írásba foglalt tételeket terjesztett, melyekben a trinitasnak genfi 
magyarázatát hibáztatta. A különben is forrongó kedélyek erre a 
váratlan és határozott nyílatkozatra még nagyobb zavarba jöttek 
és siettek értesíteni Kálvint. Kálvin sok levélben intette óvakodásra 
a lengyel urakat. Beavatkozása azonban egyelőre nem járt elég 
eredménnyel, mert az 1561-ben Pinczowban tartott zsinat nem 
tudja egyik félt sem elítélni. Újabb levelek s nyílatkozatok után a 
többségre jutott kálvinisták Krakkóban diadalmaskodtak; Blandrata 
Lismanininek birtokára vonúlt vissza. 1563 elején a pinczowi zsinat 
az előbb még legyőzöttnek szolgáltatott igazat s megengedie, hogy 
híveit saját fősége alatt külön egyházba tömörítse, maga pedig 
fölvegye a ,kir. lengyelországi esperes" címet. A kálvinista párt 
emiatt épen hatalmas támadásra készült ellene, midőn Blandrata 
fejedelmi meghívásra Erdélybe távozott s helyét Pauli Gergelynek 
adta át. Amikor tehát János Zsigmond az enyedi zsinat elnökévé 
nevezte ki, Blandrata e tisztét nemcsak mint fejedelmi megbizott, 
de mint olyan theologus is végezte, akinek múltjához önálló fele- 
kezet alakítása fűződött. Természetesnek találhatjuk ennélfogva azt 
a törekvését, mellyel a két veszekedő fél között saját elveinek 
igyekezett érvényt szerezni. Ennek elérésében nagy segítségére volt 
diplomata jártassága. 

Abban a fejedelmi íratban, mely Blandrata megbizatásáról 
szólott, egyebek mellett az volt, hogy a közbékesség kedvéért ki- 
vánatos volna a vitatkozóknak megegyezniök, ha azonban ez nem 
fog sikerülni, szintén a közbékességért a lutheránusok is, meg a 
kálvinisták is válasszanak tetszésük szerint való püspököt, akinek 
azonban ezentúl engedelmességgel tartoznak. A megbizó levélnek 
e pontja kapóra jött Blandratának s mielőtt vitára bocsátotta volna 
az úrvacsorát illető kérdéseket, Alesiust elmozdítá superintendensi 
állásából. Ismerve Blandratának későbbi szereplését, ez eljárásban 
esetleg láthatunk tendenciát is, de attól a törvényszerűséget meg- 


§ Arról, hogy közben Erdélyben is megfordult, a haldokló Izabellán 
segíteni — előbb már volt szó. 

tagadnunk lehetetlen. Hiszen mi egyébről volt itt szó, mint 
közös vagy pedig külön-külön püspökségről? Nos, nem magától 
értetödő, hogy ezt a kérdést mindaddig nem tehették vita tárgyává, 
amig jogszerinti közös püspök van. Előbb mindenféle kötelék alól 
föl kellett szabadítani a vita objektumát, csak azután kerülhetett 
vitára a sor. A fennmaradt emlékek szerint a két fél közötti fő- 
eltérés ez volt: vajjon az úrvacsorában Krisztus teste és vére való- 
sággal avagy csak jelképileg van jelen? Ezt pedig eldönteni — 
noha a fejedelmi írat szerint ,a hit cikkeit csak Isten vitágos igéi- 
vel szabad bizonyítani, igét igével magyarázni, a szentírás szokott 
kifejezéseit használva, mert a mi azon kívül van, hamis vagy 
gyanús" — semmiképen sem tudták. Mikor erről Blandrata meg- 
bizonyosodott, elrendelte a püspökök megválasztását. 1564 április 
10-én Dávid Ferenc kálvinista, Hebler Mátyás lutheránus püspökké 
kiáltatott ki. 

Ez intézkedéseket junius 4-én a tordai országgyűlés a követ- 
kező formában törvényesítette: , ezentúl mind a lutheránusok, mind 
a kálvinisták teljes vallásszabadságot élvezzenek, úgy azonban, hogy 
egyik felekezet papja se erőszakolhassa hitét egyházközönségére, 
ha az vele ellenkező értelmet vall s mindenik saját hitén levő papot 
tarthasson." A római katholikus és lutheránus hitvallás : szabadon 
gyakorolhatása mellé ezzel ki volt mondva a kálvinista vallás sza- 
badsága is. Végeztek a rendek ugyancsak a gyűlésen egyebet is, 
ami Erdélyben most először törvényesíté a protestáns felekezet sze- 
rint alakúlt két egyházat: , Jövőben mindkét félnek szabad legyen 
akár a kolozsvári, akár a szebeni vallást és hitfelfogást követni, de 
úgy, hogy ha valamely királyi vagy mezőváros a népet arra kény- 
szeríteni akarná, azt ne tehesse, de bárminő vallást akar követni 
valamely királyi vagy mezőváros és falú, olyan vallású prédikátort 
tarthasson, az ellenkező vallásút pedig elmozdíthassa. Ez tartassék 
meg a szebeni eklézsiák kebelében is. Aki pedig a szebeni vagy kolozs- 
vári eklézsia hitfelfogásához akar csatlakozni, vagy urvacsorát aszerint 
venni, a szebeni eklézsia superintendensi kerületében levő falúból 
urvacsora vétel végett mehessen át a kolozsvári hitvalláshoz tar- 
tozó falúba, ellent nem állván senki akadályozása, neheztelése, 
bántalmazó gúnyja, sőt nevetése is." E végzésben külön van em- 
lítve a kolozsvári és szebeni egyház vallása, valamint a kolozsvári . 
és szebeni hitvallás területe. A felosztás itt kéttségtelenűl nemze- 
tiségi alapon történt s Dávid Ferenc általa újra az erdélyi ma- 

gyarság egyik legelőkelőbb személyisége lett. A jövendő remények 
perspektivája ezuttal épp oly nagyszerű látványt nyújthatott törekvő 
lelkének, mint kezdő reformator korában. Most épen azon napok 
valamelyikén, hogy püspöki állását elfoglalta, érkezett meg Kálvin 
János halálának (megh. 1564. máj. 27.) híre. Mint minden alka- 
lommal, úgy ezúttal is, a hátramaradott érdekeltek hozzáláttak az 
örökség számbavevéséhez. E munka közben Dávid Ferenc észrevét- 
lenül Blandrata érdekeinek lett előmozdítója. S hogy terveik meg- 
valósíthatásához meglegyen a kellő alkalom is, a végzet két 
hónap mulva elragadta az élők közül Ferdinándot. Az erdélyi kál- 
vinista egyház a bekövetkezendő zavaros időkben szilárdúlt meg s 
ekkor kezdett csirázni a Blandrata által elplántált szociniánizmus is. 

Melius, a magyar kálvinizmusnak ez a határszéli őre, ki min- 
dezen eseményeket jól láthatta, bizonyára nem szívesen vette, hogy 
bajtársa, hittrokona s közös ügyüknek Erdélyben ékesszavú képvi- 
selője: Blandrata révén lett püspökké. Tartva az eshető bajoktól, 
nem minden utógondolat nélkül pártfogolta az ifjú Károlyi Pétert, 
ki épen most tér haza Wittenbergből, valamint a Sárospatakon tar- 
tózkodó Szikszói Fabritius Balázst a kolozsvári iskolához taní- 
TÖK az 


Az unitárius. 


Az az antitrinitárizmus, melyből később a sociniánus, majd 
pedig az unitárius hitvallás fejlődött s melyet Kolozsváron már 
1565-ben prédikáltak," közvetve Servetoig nyúlik vissza. Legalább 
a kiindulási aíaápot nála kell keresnünk; maga Blandrata is tőle 
tanúlta tételeit. Nem célunk ezuttal részletesen ismertetni Serveto 
dogmatikáját, azonban a következendők helyes megértése végett 
legalább a főbb állításokat szükség megemlítenünk. Az 1553-ban 


" Bazilius István írtá 1568-ban. ,Egy nehány kérdések a keresztyéni 
igaz hitről stb." c. könyve dedicatiójának iii lapján: , Irasimnak (t. i. e köny- 
vének) nyomtatására ez ok is indított, hogy sok káromlásokat és szidalmakat 
hallottam az igaz tudomány ellen, melyet sok bölcs lelkipásztorokkal egye- 
temben Istennek ajándékából itt Kolozsvárott három esztendőtől fogva hirde- 
tek. Azoknak patvarok ellen akartam távol embereknél megmenteni tudomá- 
nyomat." 

A Gyulafehérváron tartott második hitvitának Heltai által kinyomtatott 
jegyzőkönyve V," lapjain Békés Gáspár mondta Blandratának: , D. Doctor, Tu 
per Deum sanctum a tribus annis semper iíta dixisti et docuisti. Testis est 
Serenissímus Princeps et tota eius aula.s 

megjelent Christianismi Restitutió ép olyan rendszerű munkája, 
mint Kálvinnak saját Institutiója. A C. Restitutio anonym jelent meg, 
Melanchton valaki mást is gyanúsított a szerzőséggel, azonban 
Kálvin — régebbi levelezései alapján — ráismert Michael Serve- 
tus Villanovanus igazi személyére. Ez a könyv rendszeres fogla- 
latja annak a közvetítő iránynak, mely a genfi libertinusokat s a 
ká.vinistákat egyesíteni törekedett. Három főrészre oszlott. Az első 
rész a logosról; a második a Fiu istenségéről; a harmadik 
pedig a keresztségről szólott. Az első kettő tisztán elméleti 
speculatio Aguinoi Tamás dialektikája szerint, átszőve platoni 
és pythagoreus reminiszcenciákkal. A logosról azt vallja, hogy az 
ideális racio, vagyis a mindent teremtő és megtartó isteni szellem, 
röviden; minden dolog lényege. Istent ő tulajdonképen nem atyá- 
nak vallja, rávonatkoztatva óvatosan kerül minden alkalmat, hol e 
szóval kellene élnie: persona. Ez az isteni lényeg a Krisztusban 
öltött formát, a Krisztusban jelent meg s mi csak a Krisztusi meg- 
nyilatkozás útján szerezhetünk róla tudomást. Az olvasó itt nehogy 
a zsidó Jézusra gondoljon, Serveto egyelőre egészen figyelmen 
kívül hagyja őt. Akiről itt szó van, az a Krisztus a világteremté- 
sekor létesült, ezért mondja a biblia, hogy Krisztus minden létező, 
tehát megjelenési formával bíró dolognak kezdete és vége. Ez elvont 
okoskodás megértetésére Serveto kitünő példát használ. Azt mondja, 
hogy az itt tárgyalt Krisztus az a világosság, mely a természetet 
élteti, táplálja. Minden, ami létezik, a világosság következtében 
létezik. Azonban ez a minden, tehát a világosság is, meg a termé- 
szet is: az istenség maga; különbség csak annyi, hogy ez utób- 
biak az istenségnek Krisztus által formát nyert valóságai. Krisztus- 
ban két tényező egyesült: az erő és az anyag. Az a kérdés már 
most, hogy az isteni lényeg, mely Krisztussal s Krisztus utján az 
emberekkel közöltetett, ezt a közlődést miképen végzi? Serveto itt 
a szentlélek közvetítő szerepét kapcsolja rendszerébe. A protestáns 
szentháromsági tanok helyébe eképen állítja a saját felfogása sze- 
rint való trinitast. Azonban a Christianismi Restitutio ennyivel nem 
végződik be. A harmadik és utolsó rész a keresztségről szólott. 
Az erről való magyarázatban abból a római katholikus tételből 
indult ki, hogy csak annak a vétke lehet saját magára elkárhoz- 
tató, aki tudatosan vétkezik. Ez a tudatosság a keresztség fölvéte- 
. lével kezdődik. A szokás azt tartja, hogy a keresztelést csecsemő- 
kön kell elvégezni. Ez nem helyes, mert a gyermeknek nincs meg 


4 
Keresztény Magvető 1911. 

ez aktushoz szükséges előkészülete. Prédikációk hallgatása, a szent- 
lélek ténykedése, a bűnbánat s a konfirmációs oktatás kell, hogy 
megelőzzék a keresztséget, melynek ideje a 30-ik életév körűl 
érkezik el. 

Ezek a fontosabb állítások. Ami első tekintetre a kálvinizmus 
élllentétjéül látszik, valóban a következő. Serveto azt hiszi, hogy 
a teremtéskor az isteni őserő legelsőbben is az anyagot projiciálta 
önmagából, az anyagnak ezt az ősi formáját Krisztusnak nevezi s 
azt állítja, hogy ez az anyag a szétválaszthatatlanúl benne levő erő 
által annyi apró teremtményre osztatott, amennyi va!ósággal létezett, 
létezik és létezni fog. Minden ilyen teremtmény Krisztus által, vagyis 
az ősanyagból nyerte létezését. Ennélfogva minden, ami van, Krisztus 
által Istentől van. Igen természetes tehát, hogy nekünk, öntudatos 
embereknek, nem a másodlagos ősanyagot, Krisztust, hanem min- 
dennek az ősokát, Istent, kell imnádnunk. Ezzel az első teremtéssel 
kapcsolatban Krisztusnak bárminő érdeméről is szó sem lehet. Ha- 
nem igenis a második teremtéskor. És itt kerűl Serveto rendsze- 
rébe a történeti Jézus. 


(Folytatjuk.) 

Paedagogiai dolgozatok. Írta dr. Schneller István. III. kötet. 
Budapest, 1910. A pedagógiai dolgozatok első kötete Schneller pe- 
dagógiai gondolkodásának és nevelői munkásságának elvi alapjait veti 
meg. A második kötet széles történelmi és összehasonlító alapon a 
gyakorlati tanárképzés kérdésével foglalkozik. A harmadik kötet az 
egyetemnek történelmi alapon nyugvó s állami törvények által is biz- 
tosított szellemét magyarázza s hevesen kikel az oktatásügyi kormány- 
zat amaz iránya ellen, mely e szellemet napról-napra mindinkább 
veszélyezteti. 

Pedagógiai gondolkodása a személyiség elvén nyugszik. Ez az 
ő nevelési eszményének középponti és szervező gondolata. A német 
pedagógiai irodalomban Linde az, aki a nevelést a személyiség elvére 
alapítja. Jól esik azonban megállapítanunk, hogy Linde híres könyve 
(Persönlichkeit s püdagogik), melyben hevesen kikel a Herbart és is- 
kolája formális fokozatai elmélete ellen, 1896-ban jelent meg ; Schnel- 
ler pedig már a 80-as évek óta hírdeti elméletét s , nem mint utánzó" 
nevezi neveléstani elveit ,a személyiség pedagógikájának". 

Az egyéniség és személyiség két különböző fogalom. Sokszor 
összezavarják, pedig különtartásuk igen fontos. ,Az egyéniség egy 
sajátos lelki életnek minden mástól megkülönböztethető alanya és 
forrása", mely csak formailag jelzi ,az oszthatatlan egy élő sajátos 
lényt", de tartalmáról nem szól. Az egyéniségből a nevelés fejleszti 
ki a személyiséget. A nevelői hatások eredménye az én tudata. Az 
egyénit a szerves egész a maga fennmaradása és fejlesztése érdeké- 
ben teremti a kölcsönös hatások felhasználásával. Ezért minden egyes 
absolut értékű, isteni célgondolat, vagy, amint a keresztény felfogás 
kifejezi, isten gyermeke. De feltétlen értékűvé csak úgy lesz, ha a" 
történelem kulturális kincsét önmagába felveszi, sajátjává teszi s az 


egész érdekében egyéni sajátossága szerint megérti, értékeli és értéke- 

síti. Az ílyen egyén az ethizált egyéniség, vagy személyiség. Ez a 
nevelés legfőbb és legegyetemesebb célja. Látjuk a személyiség e ma- 
gyarázatából, hogy Schneller nem azt érti azon, amit Linde. Linde a 
Herbart didaktikájával, a képzetek boncoló előkészítésével és előírt 
föltálalási módjával szemben azt az erőt, azt az igazi nevelő hatást 
hangsúlyozza, ami a nevelő személyiségéből közvetlenűl árad a tanulóra, 
lelke mélyéből és gazdagságából, a pillanat, az ihletés sugalására. 
Lindenél a hangsúly a nevelőre esik, Schnellernél a növendékre, de 
mégis azzal a lényeges kiegészítéssel, hogy Schneller nevelési rend- 
szerének szelleme ezt a nevelő, sugaló személyiséget szükségképpen 
feltételezi. 

Ám amíg az egyéniség erre a fokra feljut, sok fejlődési fázison 
kell áthaladnia. Az iskolák, melyek a nevelés célját munkálják, külön- 
bözők s e különbségeket a család, a község, a társadalmi osztályok 
és. a nemzet határozzák meg. Igazán művelt ember csak az, aki fej- 
lődésében ismeri a múltat és jelent, a nemzete egyéniségéből folyó 
sajátos feladatot s ennélfogva képes vezetőleg hatni nemzetére, Ezt a 
kulturális kincset a történelem adja át s ezért az egyetemes történe- 
lem áll a középiskola középpontjában. Ez a tengelye s a többi tan- 
tárgy csak ezt szolgálja, csak ehhez alkalmazkodik. Akik azt monda- 
nák erre az eredményre, hogy utopia, azoknak azt feleli, hogy a gondo- 
lat nem új, sőt az iskolát is szervezi. Eszerint három elemi iskola 
végzése után a középiskola így tagolódnék: előkészítő iskola két év- 
folyammal, progimnázium 3 és gimnázium 3 évfolyammal (göröggel 
vagy franciával). Mindhárom fokon a történelem a főtárgy heti 4—4 
órán. Az átmenetet a középiskoláról az egyetemre a liceum adná két 
évfolyammal, melynek célja nem a sok tudás, hanem az érdeklődés, 
a tudásszomj felkeltése, a tudományos munkásságba való bevezetés a 
tanuló sajátos hajlamai és képességei szerint. 

Ezután következik a tudomány-egyetem a maga teljes autono- 
mikus függetlenségével, a teljes szabadság levegőjében, semmi rende- 
lettel, előírással nem zavart tudományos munkájával és  tanúlmá- 
nyozásával, 

Mert Schneller a mai magyar egyetemmel nincs kibékülve. 
A nagy Eötvös, a magyar Humboldt, gyönyörűen koncipiálta meg az 
egyetemi tanszabadság eszméjét, de azóta visszafejlődött az egyetem 
valami öreg gimnázium-félévé. Neki eszménye a német egyetem a 
maga igazi független tudós munkájával, nem a francia, amely. inkább 
szakiskola. A német inkább a tudomány érdekeit szolgálja, a francia 

inkább a gyakorlati életre készít elő: jó orvosokat, ügyvédeket, birá- 
kat, tanárokat nevel. Ke GAY 

A magyar egyetem sem egyik, sem másik. Nem tudomány- 
egyetem, mert nem míveli a tudományt kizárólag magáért a tudo- 
mányért. És nem míivelheti, mert a tanárokat a szabad és zavartalan 
tanúlmányozásban a sok vizsgálat, a gyakorlati élet érdekében előirt 
kollokviumok és kollégiumok gátolják és akadályozzák. Szakiskola 
sem, mert a gyakorlati életre nem. készít úgy elő, mint méltán várni 
lehetne. Kétféle célt akarván munkálni, egyiknek sem tud teljesen 
megfelelni. Folytonos rendeletekkel szorítják meg a tanár és tanuló 
önmunkásságát, folyton beleavatkoznak az egyetem autonomikus éle- 
tébe s így megfosztván a szellemi és erkölcsi szabadság friss és 
éltető levegőjétől, sorvasztják és élettelenítik azt a tudományos intéz- 
ményt, amely Németországnak az egész világon első helyet biztósít. 

Egy ideális gondolkodású. tudós, aki erősen hisz az eszmények- 
ben, akinek szívét tüzes nemzeti érzés dobogtatja, aki nagyra, a leg- 
nagyobbra értékeli az ember erkölcsi mivoltát. . Ezért meleg, erőtől 
lüktető, magával ragadó minden írása. Elmemozdító, gondolkodásra 
serkentő könyv, melynek minden sora impulziv. erővel hat az olvasóra. 
EI tudjuk képzelni, hogy az ilyen személyiség tud hatással lenni a 
tanulóra, tud nevelni. Nem törődik azzal, hogy a mai utilitarius irányú 
emberek ideologusként megmosolyogják, mert a tudományt öncélúnak 
látja és hírdeti. Olyan valódi tudós tipusa ő, akinek lelki szükséglete 
és gyönyörűsége a tudományos problémákkal való foglalkozás, aki a 
nemzet gyarapodását és előhaladását leginkább biztosítva látja abban 
az improduktivnak mondott befektetésben, melyet a nemzet kulturális 
intézmények fenntartására és fejlesztésére fordít. 

Napjaink pedagógiai áramlatai és sokszor zavaros hullámzása 
között nem tudjuk eléggé welegen ajánlani e dolgozatok tanúlmányo- 
zását, melyeknek gazdag tartalma, bármilyen álláspontról vizsgáljuk, 
megfigyelésre és megszívlelésre méltó. A tényeket sajátos személyisé- 
gén átszűrve értékeli s tisztán áll előttünk a hívő tudósnak hosszú 
tanulmányokon és elmélkedéseken át kitisztúlt világnézete. — . 8 

5 Dr. Gál Kelemen. - 

Dr. Imre Sándor: A nevelés sorsa és a szótiküzets 
Budapest, 1909. Ára 3 kor. Habár terünkhöz mérten röviden, de 
mégis ismertetnünk kell ezt a könyvet, amelynek Szerzője irodalmunk- 
ban először válalkozott arra, hogy annak a hatalmas társadalmi áram- 
latnak, melyet szociálízmus néven ismerünk, nevelési gondolatait 

összegyűjtse, eddig kiforrott eredményeit összegezze s biráló szemmel 
mérlegelje, mi válhatik azokból az általános nevelésnek is megtartandó 
elveivé, mi üdvöst, mi jót várhatunk ez iránytól a nemzeti nevelés 
érdekében. 

Abból a kétségtelen tényből indúl ki, hogy a mai iskolával 
mindenki elégedetlen. S keresvén ez elégedetlenség okát, úgy találja, 
hogy ennek nem egyedűl az iskola — bár beismeri, hogy ,a nevelés- 
tudomány követelrnényei a mai középiskolában nem érvényesülnek" 
(51. I.) — hanem a nevelésnek ellenőrizhetetlen tényezői: a szülői 
ház és a társadalom is az oka. , A családnak és iskolának mai mun- 
kája nem folytonos építés, — hanem ha egymást nem zavarják is — 
szüntelen hadakozás és minden erejök a harmadik nevelő (t. i. az 
egész környezet, tanulók közössége, szóval a társas élet összes ható 
tényezői) hatásának ellensúlyozásában merűl ki". (30. I.). 

Mi volna tehát a feltétele annak, hogy a köznevelés tudatosan, 
tervszerűen, tehát a nevelés elméletének megfelelően folyhasson min- 
den külső, zavaró, akadályozó, ellensúlyozó befolyás nélkül? Az, hogy 
az egész társadalom gondolkodásának nevelői gondolkodássá kell 
nemesbűlnie. Vagy más szavakkal: a nevelésből a társadalom minden 
egyes tagjának ki kell vennie részét. 

Ma a társadalomban különösen két tényező érdemel a nevelés 
részéről beható figyelmet: a római egyház és a szociális demokrata 
párt. Vannak-e a szociálizmusnak olyan nevelési elvei és gondolatai, 
melyek az általános nevelés vezető elveiűl elfogadhatók ? Széles tör- 
ténelmi és irodalmi alapon indúló elmélyedő és élesszemű  vizsgálás 
után úgy találja, hogy a szociálizmus nevelési programmja e három 
pontba foglalható össze: általános és egységes népnevelés; az egyéni- 
ség teljes, összehangzó kimívelése; s e mívelés eszköze a munka. 

Nem új programm s nem is nagyon gazdag. Megtaláljúk eze- 
ket már Pestalozzi nevelői gondolkodásában. De mégis van valami 
új bennök: a motiválásuk. Mert a mai nevelés birálatánál s átalaki- 
tására vonatkozó óhajtásaik kifejtésénél, a nevelés céljának kijelölé - 
sénél alapúl a történelmi materiálizmus elveit fogadják el, a nevelés 
feladatát a közjó szempontja alá helyezik s kizárólag gazdasági viszo- 
nyokra és célokra tekintenek, 

S ha most azt a kérdést vetjük fel, vajjon ez a szociálista 
nevelői gondolkodás tarthat-e arra igényt, hogy valaha általánossá 
váljék, erre a kérdésre nemmel felel. A szociális nevelői gondolkodás 
nem lehet általánossá, mert az egyént eszközzé teszi, mert a társa- 

dalom egyetlen rétegében sem számíthat teljes elterjedésre, mai ost- 
romló szerepét sohasem cserélheti fel a beatus possidens helyzetével. 
S aztán a szociálizmus történetében az első nagy nekilendűlés után 
mintha már bizonyos stagnálást vehetnénk észre. De ha egységet nem 
is teremíhet a nevelésben, annak jövőjére mégis befolyással lehet. 
Mi lesz tehát a nevelés sorsa e különböző áramlatok közepette? Ez 
a nagy kérdés csendül ki a könyv záró fejezetéből. 

Oly erő után kell kutatnunk, amely mindez ellenségesen küzdő 
gondolatokat és áramlatokat egy hatalmas, erős, a többieket lebíró és 
egyesítő egységbe foglalja s ezt az erőt a nemzeti eszmében találja 
meg, melyben a küzdő felek (a szociálizmus és római egyház) talál- 
kozhatnak, habár a szociálizmus kezdetben eltávolodott is ez eszmétől. 

Ebben a gondolatban csúcsosodik ki a finoman elemző, ész- 
szerűen fejtegető erővel és nagy tájékozottsággal megírt könyv ered- 
ménye, amely gondolattal mi is fenntartás nélkűl azonosítjuk 
magunkat, Dr. Gál Kelemen. 

A Servét-pör. Őszintén szólva, nem szivesen foglalkozunk a 
Servét-pörrel. A gyógyúló félben levő sebet jobb magára hagyni, mint 
folytonosan piszkálni. Amióta a Kálvin utódai a champeli halmon a 
, kiengesztelés  emlékoszlopát"  fölállították: azóta lezárva . hittük a 
Servét-pör aktáit. Azoknak bolygatása úgy sem hoz semmi jót reánk. 
Sőt kiélezi az ellentéteket s választó vonallá lesz azok között, akiket 
pedig a jelen nagy kérdései s a jövő feladatai egyaránt az együtt- 
müködésre útalnak, Ha tehát semmi újat nem mondhatunk, ami ed- 
digi látásunkat tisztábbá és világosabbá tehetné, akkor mire való a 
régi ismerős adatokat újra meg újra ismételgetni s azokat. egyoldalúan 
alkalmazni ? 

Mégis akadnak Kálvinnak hívatlan lovagjai, akik a gyanúnak 
még árnyékát is el akarnák törölni a reformátor jelleméről. Túlbuzgó- 
ságukban pedig annyira mennek, hogy önmagukkal is ellentétbe jön- 
nek s az üldözött és halálba kergetett Servétre minden roszat ráfognak 
s úgy tűntetik fel, mint aki kereste halálát és szándékosan . hurcol- 
tatta magát a máglyára. 

Ilyen háládatlan szerepre vállalkozott újabban Gyenge János 
ref. lelkész, ! aki amint előszavában kijelenti , az igazságot és a r1agy 
reformátor emlékét" kivánja szolgálni művében. Az utóbbi célnak meg 
is felelt; de az elsőért nem igen törte magát. Francia, angol, német 


: Gyenge János; ,Servét Mihály pöre és Kálvin viszonya ahhoz", 
Budapest, 1909. 

és magyar műveket jelöl meg, mint amelyeket forrásúl használt. De 
magyarból az egyetlen Révész Imrét használta, akinek tárgyilagosságá- 
hoz sok szó fér. Aki az igazságot szolgálja, az a másik felet is meg- 
hallgatja. Így megtekinthette volna Szász Károlynak a Budapesti 
Szemlében megjelent idevonatkozó dolgozatát. A Sirnén Domokos-féle 
Tollin fordításhoz is igen érdekes és találó megjegyzések vannak 
fűzve. Kanyaró Ferencnek , Az Unitáriusok Magyarországon" c. mű- 
vében is sok megszívlelni való dolog van a Servét-pörre vonatkozólag. 
Szóval, amennyire lelkiismeretesnek látszik a külföldi források elő- 
sorolásában, olyan kevés súlyt helyez a vonatkozó magyar művekre, 

Ha egy ref. lelkész Kálvin pártjára áll, ha vallásának alapítóját 
minden vád és gyanú alól tisztázni akarja: ezen nem ütközünk meg. 
Hisz ez szinte kötelessége is. De ha már ezt a kötelességét úgy tel- 
jesiti, hogy ezzel sérti a mások kegyeletét, ellentétbe jön az igazság- 
gal, a történelemmel, az élet és a lélek örök törvényeivel: azt már 
szó nélkűl nem hagyhatjuk. 

Gyenge János, hogy a Kálvin nagyságát annál inkább kidom- 
boríthassa, Servétet úgy tűnteti fel, mint aki felfogásában ingatag. 
(4. 1.) Hogy lehet ilyet állítani arról az emberről, akit sem a , Nagy 
tudományú és hatalmas logikáju" Kálvin, sem egy penészes börtön 
kínjai és szenvedései, sem egy rettenetes halál borzalmai nem tudnak 
az igazságtól eltántorítani. , Gyávának" is nevezi Gyenge János Ser- 
vétet. (6. I.) Azt az embert, aki élhetett volna boldogan és elégedetten, 
de lemond a jóllét és kényelem által nyujtott minden előnyről s lesz 
bújdosó csak azért, hogy a szabadságnak és igazságnak szolgálato- 
kat tehessen. Azt az embert, aki a "nagy tudományú és éles logikájú" 
Kálvinnak is azt írta: Szivesen elmennék én Genfbe is az ön meg- 
győzésére", (32. I.). Gyenge szerint Servét az , anarchiát" szolgálta. 
Hát nem volt-e a Jézustól elkezdve minden reformátor anarchista a 
hatalom szemében? Maga Kálvin is nem érezte e vádnak súlyát ? 
A francia király őtet és híveit nem anarchistáknak tekintette? De mi 
már ma nem gondolkozunk a XVI. század fejével s nem nézzük 
annak a szemüvegén a tényeket és eredményeket. Mit szóljunk Gyenge 
János azon állítására, hogy Servét dicsvágyó és , nagyzási hóbortban" 
szenvedő ember volt, Dicsvágyó és nagyzoló az az ember, aki egy 
olyan művet, amelyre egy élet munkáját szentelte, halála évében s 
akkor is névtelenűl ad ki? Nagyzoló az az ember, aki egy olyan 
messzekiható fölfedezést teszen, mint a vérkeringés, s azt felfedezése 
után csak 19 évvel véletlenűl hozza nyílvánosságra ? 

Bizony sokkal jobban szolgálhatta volna Gyenge János az igaz- 
ságot, ha mielőtt hamis következtetéseit papirra teszi, meggszívleli 
Tollinnek eme szavait: , Csak azt szeretném, ha kortársaink előtt 
tisztán állana, hogy mi igazságtalanságot követnénk el a genfi vér- 
tanúval szemben, ha az ő jellemrajzát biróinak íratai és színezete 
után akarnók vázolni. Nem az a torzkép Servét, amivé őt s Kálvin 
önmentegetése tenni akarta. 1 

Servét az igazságos közvélemény előtt úgy áll, mint , határtala- 
núl önzetlen, békeszerető, tanúlt es tanúlékony; a csendes tanuló 
szobát feltétlenűl többre becsűlve a zajos piacnál, a szélsőségektől és 
e szóvitától idegen, kifejezéseiben folytunosan változó, a dolog iránt 
szilárd; a szerencsében bátor, s szerencsétlenségben Istenben bizó, 
szilárd és gyermekiesen kegyes". ? 

Végűl Gyenge János ilyen következtetésre jut: , Nem, korántsem 
Kálvin volt az, aki üldözte és halálba kergette Servétet, hanem ül- 
dözte és halálba kergette őt a saját maga veszekedő és erőszakoskodó 
természete". (87. I.) Mintha csak ennek a kijelentésnek az igazolására 
íródott volna az egész mű! Pedig lehet-e helyes logikával ide jutni 
az alábbi, Gyenge által is elismert és megerősített tények után: Kál- 
vin már 1546-ban ezt írja Servétről Farelnek: Ha ide jő, nem bocsá- 
tom el élve többé, ha tekintélyemnek van itt valami hatalma. Kálvin 
a Servét magántermészetű leveleit kiszolgáltatja az inkvizicióhoz való 
juttatás céljából. (20. 1.) Kálvin elfogatja Genfben Servétet. (33. I.) 
Kálvin a saját írnokát, De la Fontaine Miklóst állította elő a Servét 
vádlójáúl, kinek vádíratát is maga Kálvin készíté el. (34. I.) Amikor 
De la Fontaine szobadlábra helyezését kéri, Kálvin Antalt a reformátor 
testvérét adja maga mellett kezesnek. (42. I.) A per folyamán maga 
Kálvin is megjelenik a biróság előtt a Servét vádolására. (44. I.) 
Kálvin már az ítélet meghozatala előtt napokkal tudta, hogy halálos 
bűntetés vár Servétre. (80. I.) Servét bocsánatot kér Kálvintól. (81. 1.) 
Ezek történelmi tények, amelyek azt bizonyítják, hogy Servétnek nem 
kellett nagyon keresnie a vértanúság dicsőségét. 

A Kálvin emlékét nem bántjuk. De a Servét jellemének az el- 
torzítása ellen az igazság és a vallási szabadelvűség nevében a leg- 
határozottabban tiltakozunk. Via. 


:! Servét M. jellemrajza, Irta Tollin Henrik, ford. Simén Domokos. 
Kolozsvár, 1878. 7. I. 
sUz0s34ak 

Magyar Figyelő címen Gróf Tisza István és Herczeg Ferenc 
szerkesztésében folyóírat indúlt meg, amely ,a magyar értelmiséghez" 
szól, mely a nemzet vezetésére van hívatva. A sokfélekép széttagolt 
osztályokat erős és egységes nemzeti társadalomban akarja egyesíteni ; 
meg akarja keresni és jelölni nemzeti kulturánk tisztúlt magaslatait, 
melyeken minden magyar ember összetalálkozhatik. Meg akarja alapúl 
őrizni a nemzeti tradiciókat, de beleillesztve a megváltozott idők ke- 
retébe, hogy reménykedve tekinthessünk a nemzet jövőjébe. Ez a 
programm tudatos harcot jelent a rombolás hóbortjával, a jelszavak 
fanatikusaival, a közönyösök fásultságával és a félmíveltség hívalkodó 
hányavetiségével szemben. 

A Magyar Figyelő minden hó 1-én és 16-án jelenik meg Singer 
és Wolfner kiadásában. Egyes szám ára 1 K, előfizetési díj negyed- 
évre 6 korona. 

Dr. Imre Sándor: Széchenyi és a nemzetnevelés. Az erdély- 
részi tanító-egyesűletek szövetsége III. közgyűlésén Nagyszebenben, 
1910 okt. 29-én tartott előadás. Kolozsvár, 1910. 

Dr. Kiss Ernő: Shakespeare és Vörösmarty. Különlenyomat a 
, Magyar Shakespearetár" IV. kötetének I. fűzetéből. Budapest, 1911. 

Hammurabi törvényei. Az Erdélyi Múzeum-egyesület jog- és 
társadalomtudományi szakosztályának kiadványában megjelentek Ham- 
murabi törvényei. Jövő fűzetünkben érdemlegesen ismertetni fogjuk. 


Molnár Sándor 
(1839—1911.) 


Erős, magas termet s fegyelmezett jogászi elme. A védelem 
biztonsága már megjelenése. 

A múlt száz hatvanas éveiben tűnik fel, mint reményteljes 
ifjú ember, először gyönyörű énekével műkedvelő társaságban a 
színpadon, a megindult lelkes nemzeti mozgalmakban ; azután jogi 
készültségével, mely egyesek s egyesületek mellett szorosabb ösz- 
szeköttetésbe hozza saját egyházával, melynek ügyeit mint jog- 
ügyész évtizeken át kezeli. 

Működésének az egyházra és közművelődésre messze kiható 
ténye a csaknem milliót tevő Berde-vagyon körűl támadt országos 
hírű, évekig folyt pernek a megnyerése. 

Bölcs a tanácsban, méltányos az igazságszolgáltatásban na- 
gyobb és kisebb dolgokban egyaránt; meleg szívvel érdeklődő az 
egyház és annak felsőbb és alsóbb nevelő intézetei iránt. 

Neve azokéhoz fűződik, kik az utóbbi évtizek alatt az egyház 
történetében részesek, s elismeréssel koszorúzva őrzi a kegyelet. 


Péterfi Dénes. 


KÜLÖNFÉLÉK. 


Magyarország közoktatásügye 1909-ben. Ha az ország köz- 
oktatásügye nem is halad olyan nagy méretekben, amint azt a folyton 
növekvő kulturális igények követelnék, de a fokozatos fejlődés évről- 
évre tapasztalható. Hatalmas kötetben számol be a m. kir. kormány az 
1909. évi kulturállapotokról is, amelyben a kath. és nem kath. egyházi 
ügyek, az alsó, közép- és felsőisk. oktatás, múzeumok, tudomány, iro- 
dalom és művészetek megfelelő statisztikai táblázatok kiséretében kime- 
rítően vannak ismertefve, Mi az alábbi, minket is közelebbről érdeklő 
adatokat vesszük át belőle: Az 1909. évben kongrua címen 2,552.022 
korona 58 fillér adatott ki a különböző egyházaknak. Ez összegből 106 
unitárius lelkész kapott összesen I117.I96 korona 37 fillért. Ezenkívül 
egyházunk részére az 1848: XX. t.c. 3. §-ának végrehajtásaképpen 
I20.000 kor. államsegély is 1909-ben adatott ki és állandósíttatott. 
Nem kevésbé gazdag segélyezésben részesűltek a felekezeti középisko- 
lák is. Van olyan középiskola, ahol az államsegély maximuma 52.000 
korona. A középiskolai tanulóknak 0 89/,-a esik az unitáriusokra. Míg 
az érett ifjaknak 099" -a volt unitárius. Az érettségi vizsga sikerét 
tekintve az unitáriusoknak 37"59/.-a tette le jeles vagy jó eredménnyel. 
Egyházi ténykedések közűl keresztségben az unitárius szülötteknek 84"6"/, 
részesűlt,. A többi egyházaknál kedvezőbb az arány. Ennek okát a jelen- 
tés abban látja, hogy az unitáriusok szétszórtan lakván, más egyházak 
lelkészét vették igénybe. Az unitárius házasságok egyházilag is mind 
megáldattak, míg a halottaknak csak 899/-a részesült illető lelkésze által 
egyházi temetésben. Áttérés folytán az unitáriusok 71 hivet veszítettek, 
Volt 36 unitárius jellegű népiskola. Iskolába járt 7315 mindennapi és 
2055 ismétlő unitárius tanköteles. A polg. fiú- és leányiskolákban össze- 
sen 250 növendékünk volt. Míg képezdei növendék csak 25 volt uni- 
tárius. A középiskolákat 535 unitárius tanuló látogatta, míg a felső tan- 
intézetekben 114-en voltak, ami éppen 1"/,-ot tesz ki. Via. 


Az antimodernista eskü szövege. Ennek az eskünek hiteles 
szövegét tudomásunk szerint még nem tették közzé, Mi az Evangélikus 


a ntiáiiltüktttk 

Lap után közöljük, amely viszont a Nee Freie Presse-ből vette át. 
Ez eskü letételét minden tanártól, teológustól és paptól megkövetelik. 
Az eskü szövege ez: 


, En N. N. tántoríthatatlanul vallom mindazon igazságokat, amelye- 
ket az egyház csalhatatlan tanítóhivatala meghatározott, felállított és meg- 
magyarázott, főleg pedig a tanoknak amaz alaptételeit, amelyek egye- 
nesen a jelenkor tévelygései ellen irányúlnak, 

Mindenekelőtt vallom; hogy Isten, minden dolgoknak kezdete és 
vége megismerhető és így biztos módon az ész természetes világossága, 
a megteremtett dolgok, tehát a teremtés látható művei által, mint ok 
a hatásból kimutatható. 

Másodsorban megengedem és elfogadom a kinyilatkoztatás külső 
bizonyítékait, vagyis az isteni tényeket, köztük először is a csodákat és 
jóslatokat, mint a keresztény vallás isteni eredetének biztos jeleit. Ugyan- 
azon bizonyítékokat úgy tekintem, mint amelyek az összes korok és 
összes emberek intelligenciájának s így a jelen kornak is kiválóan meg- 
felelnek, 

Harmadszor : Erősen hiszem, hogy az egyházat, a kinyilatkoztatott 
ige megőrzőjét és tanítóját, az igazi és történeti Krisztus még életében 
a legközvetetlenebb módon személyesen alapította és hiszem, hogy ez 
az egyház Péterre, az apostoli hierarchia fejére és utódaira az idők végé- 
iglen van felépítve. 

Negyedszer: Őszintén fogadom ela hitnek tanítását, amint azt az 
apostolok és az igazhitű atyák reánk hagyták, elfogadom azt velük egyező 
értelemben és egyező magyarázatban. Ezért feltétlenűl elvetem a dog- 
mák evoluciójának eretnek feltevését, amely szerint ezen dogmák értelme 
változnék, hogy más értelmet nyerhetnének, amely eltérő attól, amelyet 
először az egyház nekik tulajdonított. Egyidejűleg elvetem ama tévely- 
gést, amely abből áll, hogy az isteni hitkincs helyébe, mely Krisztus 
menyasszonyára és az ő éber őrére bizatott, bölcsészeti fikciói vagy az 
emberi lelkiismeret alkotását helyezik, amely hova-tovább az emberek 
munkálkodása folytán kiképződve, a jövőben korlátlan fejlődésnek volna 
kitéve. 

Ötödször: Teljes biztossággal azt tartom és őszintén vallom, hogy 
a hit nem holmi vak vallásos érzés, amely az emberi lelkiismeret sötét 
mélyeiből tőr elő s amelyet a szív nyomása és az akarat ösztönzése 
. erkölcsileg irányít, hanem hogy az értelemnek valódi hozzájárúlása az 
igazsághoz, amely a nyert kitanítás által (ex auditu) szereztetett; egy 
olyan hozzájárulás, amely által mi az isteni tekintély folytán, amelynek 
valódisága feltétlen, mindent igaznak tartunk, amit Isten, ami teremtőnk 
és mesterünk személyesen mondott, tanusított és kinyilatkoztatott. 

Alávetem még magamat teljes és önkéntes meghódolással és egész 
lélekkel való helyesléssel mindazon elkárhoztatásoknak, kijelentéseknek 
és rendszabályoknak, amelyek a sPascendis encyklikában és 5Lamen- 
tabilix decretumban foglaltatnak, különösen pedig azoknak, amelyek a 
dogmáknak u, n. történetére vonatkoznak, 

Egyszersmind elvetem azoknak tévelygését, akik azt állítják, hogy 
az egybáztól hírdetett hit a történelemmel ellentétben van és hogy a 
katholikus dogmák, amint azokat ma értjük, a keresztény vallás hiteles 
eredeti forrásaival össze nem egyeztethetők. 

Elítélem és elvetem azoknak nézetét is, akik azt állítják, hogy a 
keresztény kritikusban a hívő és a történész személyét meg lehet külön- 
böztetni, mintha a történésznek joga lenne azt fentartani, ami a hittel 
ellenkezik vagy szabadságában áilana azon egyetlen feltétel mellett, hogy 
nem támad egyenesen dogmát, előfeltételeket állítani fel, amelyekbőljazt 
lehetne következtetni, hogy a dogmák hamisak vagy kétségesek. 

Hasonlóképpen elitélem a Szentírás megitélésének és magyarázá- 
sának azt a mödszerét, amely az egyházi hagyománnyal, a hit analo- 
giájával és az apostoli szék szabályaival ellentétben a racionalisták mőd- 
jára dolgozik és ugyanannyi bátorsággal, mint vakmerőséggel legfőbb 
és egyetlen szabályul csak a szövegbirálatot fogadja el, 

Azonfelül elvetem azoknak tévelygését, akik azt állítják, hogy a 
tudósnak, aki történeti vagy teológiai kérdéseket tárgyal, vagy bárki 
másnak, aki ezzel foglalkozik, előbb minden előitéletről le kellene mon- 
dania, vonatkozzék az akár a katholikus hagyomány természetfölötti ere- 
detére, akár azon isteni támogatásra, amely a kinyilatkoztatott igazság 
minden pontjának hűséges megtartásáért igértetett és akik azután azt 
állítják, hogy az egyházi atyák íratait tekintet nélkűl szentesített tekin- 
télyükre, kizárólag a tudomány elvei szerint és az itéletnek azzal a füg- 
getlenségével kell magyarázni, amelyet bármely világi írat tanulmányo- 
zásánál alkalmazni szokás. 

Végűl vallom, hogy teljesen mentes vagyok a modernistáknak 
azon tévelygésétől, amely azt vitatja, hogy a szent hagyományban nin- 
csen isteni, vagy ami még rosszabb, hogy az isteni pantheisztikus érte- 
lemben van meg, úgy, hogy már csak tiszta és meztelen tények vannak, 
amelyeket össze lehet vetni a történelem tényeivel, vagyis az a tény, 
hogy az emberek munkájuk, ügyességük és tehetségük által a későbbi 
évek folyamán a Krisztus és apostolai által megkezdett iskolát folytatták, 

Befejezésűl a legnagyobb szilárdsággal és utolső lehelletemig ragasz- 
kodom az egyházi atyáknak az igazság valódi kritcriumát képező hité- 
hez, amely örökké meg van és meg is marad saz apostolok jogutódlása 
révén átháramlott püspökségbenc. (Iren. II. C. 26.) Nem akképpen, 
hogy csak azt kell megtartani, ami az egyes ember művelődési fokának 
és korának megfelel, hanem úgy, hogy a feltétlen igazság, kezdettől 
fogva az apostolok által hirdetve, sem nem növekedett, sem valamely 
más értelemben ki nem terjesztetett, 

Kötelezem magamat, hogy mindezen dolgokat híven, csonkítatla- 
núl és őszintén szemmel tartom, azokat sértetlenűl megőrzöm és azok- 
tól sem oktatás közben, sem más módon, se szóval, se írásban el nem 
távolodom. 


Miksa szász herceg és a Vatikán. Miksa szász herceg, a 
szász király fiútestvére és a freiburgi kath. egyetem tanára, a Rorna et 


kilka VÁG a 

Öriente c. folyőíratban egy cikket írt: Gondolatok az egyházak unió- 
jának kérdéséről címen, E cikkben védelmébe vette a keleti egyházat 
a rőmaival és a pápasággal szemben, amivel Rómában óriási felháboro- 
dást okozott. Kérdőre vonták a szerkesztőt, aki megtagadta a cikket. 
A folyóírat egész számát megsemmisítették s Miksa herceget egyenesen 
felszólították, hogy ! vonja vissza stévedéseite s hódoljon meg a pápai 
tekintély előtt. A herceg Rómába ment, Canossát járt, ott kimagyarázta 
magát s miután egy nyilatkozatot aláírt, meg volt a béke. Laudabiliter 
se subjecit. A herceg e meghódolása alkalmából Loyson Jácint szabad- 
elvű francia kath. pap levelet írt hozzá, melyben élesen veti szemére a 
herceg következetlenségét. Ez a levél s általában az egész ügy nagy 
feltünést keltett Németországban. 


Gyászhírek. Özv. Szentgericei Jakab Elekné, szül. Altorjai 
Mike Róza életének 73., özvegységének 14. évében jan. hó 9 én Beth- 
lenben elhunyt. Kolozsvárt temették el jan. 12 én nagynevű atyja és 
férje mellé. Halálát gyermekei, Juliánna, József erdőtanácsos, özv. Pata- 
kiné Róza és Ilona gyászolják. — Id. Egyed József, a főtanács tagja, 
földbirtokos, Kisküküllő vármegyei törvényhatósági bizottsági tag 71 éves 
korában jan. hó 2-án Maroscsapón meghalt. Halálát 6 gyermeke, 5 uno- 
kája és 3 veje siratja. —- Pálffy Ferenc szabédi unitárius lelkész 8 hóna- 
pos Feruska fia hosszú és kínos szenvedés után jan. 29-én Szabédon 
meghalt. — Molnár Sándor, az unitárius egyház jogtanácsosa, a főta- 
nács és egyházi képviselő tanács tagja, köz- és váltóügyvéd, a kolozsvári 
ügyvédi kamara tiszt. alelnöke, az Erdélyi (Gazdasági Egylet jogtaná- 
csosa jan, hó 5-én d. e. IO órakor, életének 72. évében hosszas szen- 
vedés után elhunyt. Halálát özvegye, Paulin leánya dr. Rohonczy La. 
josné, Kolozsvármegye árvaszéki elnöke neje, fia dr. Molnár Jenő buda- 
pesti ügyvéd, továbbá unokái, veje és menye gyászolják. Temetésén 
Kolozsvár mívelt társadalma részéről impozáns módon nyilvánult meg a 
részvét. Az egyház részvétét nagyszámu küldöttség élén a főtisztelendő 
püspök úr, az ügyvédi kamaráét dr. Czikmántori elnök tolmácsolta, 
A sírnál a szertartást Péterfi Dénes esperes végezte; az egyház nevé- 
ben dr. Boros főjegyző, az ügyvédi kamara részéről dr. Deák Albert 
ügyvédSbúcsúzott tőle tartalmas életét és érdemes munkásságát méltató 


beszéddel, 


ARANYKÖNYV. 


,A tett szebben beszél minden Demosthenésnél". Özv. Tamás Józsefné, 
szül. Barabás Juliánna kissolymosi lakos vallásos buzgóságának, Istene és 
Egyháza iránt való szeretetének maradandó bizonyságát nemes tettével mu- 
tatta meg. A kissolymosi unitárius egyházközség javára 400 koronás alapít- 
ványt tett , Úrvacsorai kenyér és bor beszerzése" céljára. 

A nemes cselekedetet megjutalmazó jóságos Isten legyen és maradjon 


vadaő tt 


mindörökké a kegyes adományozóval; hogy az áldozatot követő jutalom tu- 


data vigasztalja őt bús özvegységében, növelje szive jóságában és lelke 


nemességében! Példája pedig hasson és lelkesítsen másokat is, hogy hasonló 
tettek által dicsőíttessék a Mennyei Atya! 


A becses adományt hálás köszönettel vettük. 
Az egyházközség nevében: 
Kissolymoson, 1911. év január havában 


Kisgyörgy Imre, Nagy János, 
unitárius lelkész. gondnok. 


